Хиванинг дунёга машҳур Ичанқалъа тарихий ва меъморий ёдгорликлар мажмуаси неча асрки сайёҳларни ўзига оҳанрабодек тортиб келади. Истиқлол даврида, айниқса, сўнгги уч-тўрт йилда қадим кент том маънода сайёҳлик шаҳрига айланди. Бунинг учун яратилган мустаҳкам замин энг замонавий хизматлар кўрсатишга қодир меҳмонхоналар қурилиши, музейлар фондлари бойитилиши ва шаҳарга темирйўл келиши, тезюрар йўловчи поездлар қатнови йўлга қўйилиши орқали тўла намоён бўлди.\nЎтган йили шаҳарга олдинги йиллардагига нисбатан беш ҳисса кўпроқ сайёҳлар ташриф буюргани халқаро ва ички туризмни ривожлантириш тизимидаги жадал ислоҳотлар самарасидир.\nИчанқалъадан кунботиш томонга беш юз қадамча юрсангиз «Нуруллабой» саройига борасиз. 1893-1904 йилларда Хива хони Муҳаммад Раҳимхон Соний фармони билан қурилган бу меъморий обида Дишанқалъа ҳудудида бўлиб, ўз вақтида хонлар учун ёзги қароргоҳ вазифасини ўтаган. Ўз даврида Шарқ ва Ғарб меъморлиги анъаналари асосида қурилган ва юртимизда ягона бўлган саройга ёндош жойда чет эллик меҳмонларни қабул қилиш учун алоҳида қароргоҳ ҳам барпо этилган. Баланд эшик ва деразалар Хива яқинидаги Оқмачит қишлоғида яшаган меннонит мазҳабига мансуб немислар томонидан ясалган. Яна ўша давр учун ҳудудда янгилик тарзида сарой хоналарига голланд русумидаги печлар ҳам қурилган.\nРасмий қабуллар саройи\nБу обида вақт келиб тарихий вазифасидан айро тушиш асносида ҳатто меъморий кўркини йўқотиш даражасига боргани ҳам айни ҳақиқат. Ушбу мажмуа айнан давлат раҳбарининг 2017 йилдаги ташаббусига асосан Ташқи иқтисодий фаолият Миллий банки маблағлари ҳисобидан тўла қайта таъмирланди. Энг муҳими, ўша йили бошланган бу масъулиятли жараён юртимизнинг энг машҳур усталари томонидан тарихий обидага шикаст етказмаган ҳолда моҳирона амалга оширилди. Бу жараён икки босқичда ва уч йил ичида сифатли якунига етказилганлиги ҳам унинг қанчалик мураккаб ва ноёб жараёнлигидан далолат беради.\nИккинчи умрини бошлаган тарихий-меъморий обида зиммасига эндиликда янги масъулиятли вазифа юкланди. Бу вазифа айни дамда юртимизнинг туристик салоҳиятини ошириш борасида олиб борилаётган ислоҳотларга мос ва хосдир. Президентимизнинг юртимизда туризмни янада ривожлантириш борасидаги тарихий қарорлари ҳамда 2017 йил 17 ноябрдаги «Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида»ги фармони ижросини таъминлаш мақсадида ушбу улкан саройда халқ ҳунармандлиги намуналари кўргазмасини ташкил этиш ғояси илгари сурилди ва қисқа фурсатда амалга оширилди. Асрни қаритган меъморий обида аслиятни сақлаган ҳолда тамомила янгиланган ва яна кўплаб асрларни, авлодларимиз ва сайёҳларни ўз кўриниши, салобати билан ҳайратга соладиган кошонага айланди.\nСарой кўп хонали. Айни пайтда хоналари кенг – ўзига хос меъморий бичимга эга. Айнан мана шу сифатлари боис саройда тасвирий санъат ва миллий ҳунармандлик кўргазмалари очиш учун мисли кўрилмаган имкониятлар яратилиши табиий эди. Айнан ушбу мақсад орзудан амалиётга айланди.\nРаҳима Азимхўжаева, Ўзбекистон Тасвирий санъат галереяси бош мутахассиси:\n– «Нуруллабой» саройи ҳар қандай кўргазмалар учун ўзига хос ажойиб маскан. Мажмуада қўшимча кўргазма майдонининг яратилиши Ўзбекистон Тасвирий санъат галереяси бадиий фаолиятини кенгайтириш йўлида янги сарҳадларни очмоқда. Галерея фондида ташкил этиладиган ва доимий равишда янгиланиб туриладиган экспозициялар маҳаллий томошабинлар ва хорижлик сайёҳларни Миллий банкимизнинг бой тўплами билан таништиришда жуда катта имкондир. Аъло даражада жиҳозланган катта бадиий галереяда фондимиз ихтиёридаги қирқдан ошиқ асарлар тўплами намойиш қилиняпти.\nТасвирий санъат галереяси\nИлгари кўпгина санъат асарларини пойтахтга келиб томоша қилиш орзусида бўлган ихлосмандлар кўргазмамиздан ғоят миннатдор эканини изҳор қилишмоқда. Фақат бугина эмас. Энг асосийси, мазкур кўргазма санъат ихлосмандлари, сайёҳларни юртимизнинг таниқли ҳамда ёш рассомлари ижоди билан таништириш имконини яратади. Режаларимизда келгусида «Нуруллабой» мажмуасида рассомлар учун махсус қароргоҳ ташкил қилиш белгиланган. Бу ерда вақтинча бўлса-да яшаб, ижод қиладиган рассомлар ноёб меъморий ёдгорликлар, ўзига хос миллий анъаналар, халқ ҳунармандчилиги намуналари, қисқача айтганда, маҳаллий калорит таъсирида янгидан янги санъат асарлари яратишларига бой илҳом манбаи бўлади.\nБиринчи ўзбек суратчиси ва кинооператори Худойберган Девонов Хивада туғилган ва умри шу ерда кечиб, ўзидан жуда катта миллий бойлик қолдирган. «Нуруллабой» саройида илк ўзбек фото ва кинооператори Худойберди Девонов ижоди ва фаолиятига бағишланган фотогалерея ҳам иш бошлаган. Галереяда ўтган аср бошлари ва учинчи ўн йиллигигача бўлган даврда Хоразмнинг тарихи, одамлари, анъаналари, урф-одатлари акс этган ноёб суратлар намойиш қилиняптики, аждодлар ҳаёти ва яшаш тарзига қизиқувчи томошабинларни галереядаги ҳар бир сурат ўзига тортмоқда, мафтун этмоқда. Шундан галереяни кўриш иштиёқида бўлганлар сони кундан кунга ошиб боряпти. Хорижий сайёҳлар учун бу суратлар юртимиз тарихининг гўё жонли манзаралари. Галереяда Худойберген Девонов суратга олган тарихий ҳужжатли фильмлар ҳам намойиш қилинади.\nХудойберген Девонов фотогалереяси\nМуқаддам Ўзбекистоннинг биринчи фотографи ва киночисининг фонди Ичанқалъадаги кичкина бир бинонинг торгина икки хонасида жойлашган эди.\nЖаҳонгир Темирхўжаев, тарих фанлари бўйича фалсафа доктори:\n– Тарихий-маданий меросни кўз қорачиғидек асраш мустақиллик давримизнинг энг устувор сиёсати даражасига кўтарилдики, буни давлат раҳбари ва ҳукуматимиз қабул қилган қатор фармон ва қарорларда кўряпмиз. Жаҳон олимлари юртимиз ўзига хос тараққиёт тамаддунларидан бири бўлганини аллақачон тан олишган. Бугун аждодларимиздан бизга нафақат улар бунёд этган меъморий обидалар, балки амалий санъат, миллий ҳунармандлик намуналари ҳам мерос қолганки, уларни асраш ва айни пайтда ёш авлодни таништириш орқали миллий қадриятларимизга ҳурмат ва эътибор руҳида тарбиялашга катта аҳамият берилаётгани бежиз эмас. Шу маънода «Нуруллабой» саройида ташкил қилинган миллий ҳунармандлик намуналари кўргазмалари эзгу ишларимизнинг ёрқин ва ажойиб намойиши бўляпти.\nМиллий банк томонидан «Нуруллабой» мажмуасида ташкил қилинган қабуллар уйи, амфитеатр билан бир қаторда фаолият бошлаган халқ ҳунармандлиги устахоналари кўп асрлик тарихимиз гувоҳи бўлган осори-атиқаларни асраш билан бир қаторда, аждодларимиз санъат даражасига кўтарган ҳунармандликка ёшларни қизиқтириш, ўргатиш, анъаналар бардавомлигини сақлашга хизмат қилади.\nХоразм амалий санъат кўргазмаси\nБу ерда неча аждодлари миллий ҳунармандликни касб қилган ва авлодлардан авлодларга мерос сифатида давомий қолдириб келаётган хивалик ҳунармандлар сулолалари ўз устахоналарига эга бўлишгани ва амалий санъатни ёшларга ўргатишаётгани жаҳон аҳлига бой тарихий меросимизни тарғиб қилишда катта майдон вазифасини ўтайди, албатта. Негаки, шаҳарга ва, шубҳасиз, «Нуруллабой» саройига ташриф буюрган хорижлик сайёҳлар амалий санъат намуналарини эсдалик учун харид қилишади. Шу тахлит беш қитъада умрбоқий Хива ва унинг ўлмас ҳунармандлик мактаби намуналари пайдо бўлади. Амалий санъат бир митти кўзача тимсолида океанларни кесиб ўтади, бошқа миллат ва халқларга бизнинг бой тарихимиздан сўзлайди.\nИброҳим Хўжа уйи\nИлгари Ичанқалъадаги кўкка бўй чўзган Исломхўжа минораси шаҳарнинг ўзига хос рамзи саналарди. Бугун бу рамз ёнига «Нуруллабой» мажмуаси ҳам қўшилди ва бу атама дунёнинг барча тилларида талаффуз қилиниб, ўзига хос тарғибот воситасига айланди. «Нуруллабой» саройи орқали қадим Хива яна бир битмас-туганмас миллий бойлик эгасига айланди.\nҲали юртимизда бундай «очилмаган қўриқ»лар қанча? Уларни очаётган ва иккинчи умр бахшида қилишда ўз молиявий кўмагини аямаган «Ўзмиллийбанк» каби ташкилотларнинг ҳам саъй-ҳаракатлари таҳсинга лойиқ.\n«Ўзмиллийбанк» АЖ: Соғлиқни сақлаш, туризм ва енгил саноат – банкнинг Бухородаги ташаббуслари ҳақида


АҚИҚАДА ҲИКМАТ КЎП — Zamaxshariy.uz\nАҚИҚАДА ҲИКМАТ КЎП\n“Аллоҳ сенга ҳиба қилинганни муборак қилсин, Берувчига шукр қилдинг, уни камолот ёшига етказсин ва сени унинг яхшилиги ила ризқлантирсин”. Ақиқа Аллоҳ таолога шукр қилишнинг ва Унга қурбат ҳосил қилишнинг бир туридир.\nТуғилган қиз ёки ўғил неъмати учун еттинчи кунида Аллоҳ таолога шукр сифатида сўйиладиган жонлиққа ақиқа дейилади. Самура розияллоҳу анҳу айтади: “Расулуллоҳ соллаллоҳу алайҳи васаллам: «Ҳар бир ғулом ақийқаси гаровидир. Унинг учун еттинчи куни сўйилади, сочи олинади ва исм қўйилади», дедилар”.\nАлбатта, ақиқанинг ҳикматлари ва фойдалари кўпдир. Валийюллоҳ Деҳлавий айтади: “Ақиқада кўплаб манфаатлар бўлиб, булар миллий, маданий ва шахсий манфаатлар сифатида намоён бўлади. Набий соллаллоҳу алайҳи васаллам ақиқани шариатда қолдирдилар, ўзлари унга амал қилдилар ва одамларни унга тарғиб этдилар. Ушбу манфаатлардан бири, боланинг насабини лутф билан кўпчиликка билдириб қўйилишидир. Зеро, бола катта бўлганда унинг насаби тўғрисида ҳар хил ёқимсиз гаплар тарқалиши мумкин. Ақиқаси қилинган болада бундай ноқулайлик содир бўлмайди. Чунки ақиқа жараёнида кимнинг фарзанд кўрганлиги танишлар орасида маълум бўлади.\nАқиқада саҳийлик намоён бўлади, бахилликдан юз ўгирилади. Насронийларда фарзанд туғилса, болани сариқ сув билан бўяшарди ва уни “Маъмудия” деб номлашарди. Кейин: “Бола шу билан насронийга айланади”, дейишарди. Аллоҳ таоло ушбу исмнинг шаклида оят нозил қилди: “Аллоҳнинг бўёғини (лозим тутинг). Аллоҳнинг бўёғидан чиройлироқ бўёқ бергувчи ким бор?! Ва биз Унга ибодат қилувчилармиз”. (Бақара‑137).\nАқиқада фарзанд неъмати учун Аллоҳ таолога шукр қилиш намоён бўлади. Зеро фарзанд улуғ неъматлардан биридир. У дунё ҳаётининг зийнатидир. Аллоҳ таоло марҳамат қилади: “Мол-мулк, бола-чақа ҳаёти дунё зийнатидир…”. (Каҳф‑46).\nАқиқада туғилган болани балолардан қутилтириш ва унинг фидясини бериш бордир. Туғилган фарзанд учун сўйиладиган жонлиқ қурбонлик ва ҳадий каби диёнат юзасидан сўйилиши лозим. Набий соллаллоҳу алайҳи васаллам: “Ким боласи учун жонлиқ сўймоқчи бўлса, қилаверсин”, дедилар. У зот фарзанд учун сўйиладиган ҳайвонни қурбонлик деб атадилар. Ақиқанинг шариатда жорий бўлиши боланинг чиройли тарзда униб улғайишига, келажак ҳаётида шайтоннинг зараридан омонда бўлишига сабаб бўлади. Гўдакнинг ҳар бир аъзоси учун сўйилган қўйнинг ҳар бир аъзоси фидо этилган ҳисобланади.\nАқиқа маросимида ҳар бир инсон фарзанд кўрганлигини ва унга маълум исмни қўйганлигини эълон қилади. Бу эса қўни‑қўшни, дўст‑биродарлар орасида тарқалади. Улар табриклаш учун келишади. Ақиқадан ризқланишади. Натижада мусулмонлар орасидаги дўстлик ва биродарлик мустаҳкамланади.\nАқиқа қилиш орқали жамиятда ижтимоий фаолиятнинг намунаси кўринади. Ақиқа қилган киши бир жонлиқни сўйиб, бева‑бечораларга, қўни‑қўшниларга ҳамда ўзининг яқинларига тарқатади ёки дастурхон ёзиб уларни чақиради. Кўпчиликнинг хурсандчилик сабабидан бир жойга йиғилиши жамиятдаги бирдамликни қувватлантиради.\nУрганч тумани “Ғойиб ота” масжиди имом-хатиби\nPrevious Post:ҲАДИС ТЎПЛАМЛАРИ: САҲИҲ, СУНАН ВА СУЛОСИЁТ


Барак Обама Клинтонни праймериздаги ғалабаси билан қутлади\n10:14 / 08.06.2016\nАҚШ президенти Барак Обама, Нью Жерси штатидаги праймериздан сўнг, Америка президентлиги учун Вермонт штатидан номзод Берни Сандерс ва собиқ давлат котиби Ҳиллари Клинтонга қўнғироқ қилган.\nПрезидент Обама Клинтон хоним билан мулоқотида, уни демократлар партиясидан номзод сифатида илгари суриш учун лозим бўлган овозни тўплашга эришгани билан қутлаган.\nОқ уй матбуот хизмати хабарига кўра, Обама шунингдек, иккала номзодни ҳам, демократларга куч берган ажойиб сайловолди кампаниясини ўтказгани билан олқишлаган.\nДавлат раҳбари сенатор Сандерс илтимосига кўра, уни Оқ уйда қабул қилади ҳамда "сайловолди жараёнларида пайдо бўлган ва Америка ишчи оиласи учун катта аҳамиятга молик муаммолар хусусида фикр алмашади".\nСобиқ биринчи хоним, уни АҚШ президентлиги учун демократлар партияси номзоди сифатида илгари суриш учун етарли овоз тўплай олгани аввал хабар қилинган эди. Эндиликда, Демократларнинг 25-28 июль кунлари Пенсильвания штати Филадельфия шаҳрида бўлиб ўтадиган умуммиллий съездида унинг номзоди расман илгари сурилади.


«Омикрон» штамининг фақат эмланганларда кузатилаётган иккита аломати маълум бўлди - Bugun.uz\n«Омикрон» штамининг фақат эмланганларда кузатилаётган иккита аломати маълум бўлди\n16:59 | 25-12-2021\nКоронавируснинг «омикрон» штами фақат эмланган одамларда пайдо бўлиши мумкин бўлган ўзига хос аломатларга эга экани маълум қилинди. Бу ҳақда «Express» хабар берди.\nҚайд этилишича, умуман олганда, CОVID-19 юқори иситма, йўтал, таъм ва ҳидни йўқотиш билан тавсифланади. «Омикрон» штами эса бир қатор бошқа аломатлар билан ажралиб туради. Лондон Қироллик коллежи профессори Тим Спекторнинг сўзларига кўра, эмланганидан кейин «омикрон» штамини юқитириб олган беморларда кўнгил айниши ва иштаҳа йўқолиши кузатилган.\nШунингдек, беморларда нисбатан паст ҳарорат, бош ва томоқ оғриғи қайд этилган. Баъзи беморларда эса қайд қилиш ҳолатлари бўлган. Таъкидланишича, «омикрон»нинг асосий белгилари сифатида йўтал, заифлик, бурун оқиши ва битиб қолиши келтирилган.\nМаълумот ўрнида, америкалик олимлар «омикрон» штамининг яширин даври неча кун давом этишини аниқлаганди.\nМаълум қилинишича, коронавируснинг «омикрон» штами аломатлари SARS-CоV-2’нинг олдинги штаммлари аломатларидан эртароқ пайдо бўлиши мумкин.\nУнга кўра, «омикрон»нинг инкубация (яширин) даври одатда, уч, максимал 1 ҳафтадан иборат. «Шунинг учун ҳам касаллик тезроқ тарқалади. Инкубация даврининг камлиги, штаммга тезроқ тарқалиш учун замин яратади», — дейди анестезиолог ва Жонс Ҳопкинс университети тиббиёт факультетининг реанимация бўлими шифокори Анита Гупта.\nУнинг аниқлик киритишича, CОVID-19 синдромининг ривожланиш тезлигига кўплаб омиллар, жумладан, ёш, сурункали касалликларнинг мавжудлиги ва эмлашлар таъсир қилади.\nЯнги SARS-CоV-2 штами — «омикрон» биринчи марта ноябрь ойининг охирида Ботсвана ва Жанубий Африкада аниқланган. Унда патоген ҳужайраларни юқтириш учун зарур бўлган С-оқсилидаги ўнлаб мутациялар мавжуд. Тахминларга кўра, бу вариант дастлаб иммунитет танқислиги бўлган одамнинг танасида ривожланган.\nАввалроқ Британияда кўршапалакларда коронавируснинг янги тури аниқланганди. Шунингдек, россиялик олимлар қандай инсонлар коронавирусдан ҳимояланганини маълум қилганди.


Чеченистон Президенти футбол ўйинида ҳакамни ҳақорат қилди - BBC Uzbek - Dunyo\nЧеченистон Президенти футбол ўйинида ҳакамни ҳақорат қилди\nСўнгги янгиланиш 18 март 2013 - 17:02 GMT\nРамзан Қодиров ҳакам Михаил Вилковдан "ҳеч қандай ҳолатда" узр сўрамаслигини таъкидлаган.\nЧеченистон раҳбари Рамзан Қодиров Грозний шаҳридаги футбол ўйини пайти майдондаги ҳакамга қарата микрофон орқали "сотилган аблаҳ" деб қичқирган.\nЖаноб Қодировнинг сўзлари Грознийнинг "Терек" ва Қозоннинг "Рубин" жамоалари ўртасидаги ўйиннинг 85 дақиқасида, 0-0 ҳисоби қайд этилган пайт янграган.\nҲакамнинг "Терек" сардори Ризвон Уциевни ўйиндан чиқариш қарори орқасидан ўйингоҳда бирданига "Сотқин судья! Эшшак!" деган қаҳрли сўзлар эшитилган.\n"Ҳа бу мен, Рамзан Қодиров, Чеченистон давлатининг раҳбариман,- деб айтган у.- Менинг сўзларим барча чечен ишқибозларининг юракларидан чиққан садо эди. Чунки ўйингоҳга келган "Терек" ишқибозларининг ҳаммасида ўша пайт шу каби ҳислар ҳукмрон бўлгани аниқ эди".\nРамзан Қодиров кейинроқ футбол жамоатчилиги олдида "ўзини тўхтатолмай, ғазабини ошкор қилгани" учун кечирим сўраган. Бироқ ҳакам Михаил Вилковдан "ҳеч қандай ҳолатда" узр сўрамаслигини таъкидлаган.\nЖаноб Қодиров "Терек" жамоасига нисбатан Россия футбол иттифоқи томонидан жазо чораларига тайёрлиги, бироқ ҳакамнинг ҳаракати ҳам кўриб чиқилиши кераклигини талаб қилди.\nЎйинга ҳакамлик қилган Михаил Вилков бу ҳақда ҳали изоҳ бермаган.\nРамзан Қодиров "Терек" клубига 2004 йилдан 2011 йилгача раҳбарлик ҳам қилганди.\nРамзан Қодиров Депардьега беш хонали квартира совға қилди\nЧеченистон раҳбари Рамзан Қодиров 'Терек' президентлигидан кетди


У 75 килограммгача вазн тоифасида чорак финалда япониялик Шохеи Ябукуни, ярим финалда қирғизистонлик Отабек Азисбековни ортда қолдирди. Жанубий кореялик Хёнву Кимга қарши кечган финал баҳсида унга бир оз омад етишмади.\nЎтган йили АҚШнинг Лас-Вегас шаҳрида бўлиб ўтган жаҳон чемпионатида эркин кураш йўналишида Ихтиёр Наврўзов ва юнон-рум кураши бўйича Рустам Ассакалов ҳам XXXI ёзги Олимпиада ўйинлари йўлланмасини қўлга киритган эди.\nМ. ҚОСИМОВ тайёрлади.\nМазкур рукндаги бошқа мақолалар: « Хотин-қизлар спорти: Имконият ва истиқбол\tҲамюртларимиз ғалабаси »


Португалияда ўз вертолёт рейсингизни буюртма қилинг - аренда вертолета с экипажем\nПортугалияда ўз вертолёт рейсингизни буюртма қилинг\nКичик авиациянинг ҳаво кемалари Португалияда муҳим аҳамиятга эга.\nВертолетлар ижарасидан турли масалаларни ҳал қилишда фойдаланилади:\n• йўловчиларни ташиш,\n• юкларни етказиш,\n• экскурсия йўналишлари,\n• байрам тадбирлари,\n• ҳаво ишлари.\nAVIAV TM (Cofrance SARL) Европа авиаброкери Португалияда вертолётларни броньлашнинг ягона хизматини яратди, ундан дунёнинг исталган нуқтасидан туриб фойдаланиш осон.\nҲаво кемасини онлайн буюртма қилиш мустақил равишда қуйидагиларни танлаш имконини тақдим қилди:\n– сайёҳат вақти,\n– парвоз йўналиши,\n– қўшимча хизматлар.\nШундай қилиб, мижоз, воситачилар ёрдамидан фойдаланмасдан, сайёҳат билан боғлиқ ҳар қандай мақсадлари ва истакларини амалга ошириш имконига эга.\nВертолётни онлайн броньлаш афзалликлари\n1. Вақтнинг тежалиши: шартнома тузиш учун офисга етиб келиш шарт эмас.\n2. Маблағларнинг тежалиши: Сиз вертолётни авиапарк нархи бўйича буюртма қиласиз.\n3. Парвознинг асосий таркибини мустақил танлаш имконияти.\n4. Тақдим қилинаётган ҳаво кемаларининг тавсифи ва фотосуратларига кириш ҳуқуқи.\n5. Буюртмани тўлов оширилишига қадар исталган вақтда бекор қилиш имкони.\n6. AVIAV TM (Cofrance SARL) масалаларни ҳал қилиш учун мижозларини туну-кун қўллаб-қувватлаш хизмати.\nПортугалияда вертолетларни ижарага олиш ҳам Лиссабон, Порту, Брага, Коимбра, Эвора каби катта шаҳарларга, ҳам Бежа, Синтра, Лагуш каби кичик аҳоли яшовчи пункларга амалга оширилади, агарда уларда ҳаво кемасининг қўниш жойи мавжуд бўлса.\nБундан ташқари, ҳаво кемалари йўловчиларни, юкларни, озиқ-овқатларни, сарф материалларини етказиш учун денгиздаги яхталар ортидан жўнашга ҳам тайёр. AVIAV TM (Cofrance SARL) авиацион юристлари ҳар қандай мураккаблика ва масофага эга бўлган йўналишга рухсат олишга ёрдам беришади.\nРейсни бугун заҳиралаб қўйинг\nБугун Биз Португалия ва Европанинг бошқа мамлакатларидаги етакчи парклари билан, уларга ҳаво кемаларининг кўп функцияли замонавий русумларини тақдим қилган ҳолда ҳамкорлик қилмоқдамиз. Машҳур Ми версиялари, маневрли Robinson лар, ўзиб бўлмас Airbus Eurocopter лар, афсонавий Вell лар, ишончли Sikorsky лар – булар AVIAV TM (Cofrance SARL) авиаброкери таклиф қила оладиганларининг баъзилари холос.\nБизнинг мижозлар ҳар доим ўз истаклари ва маблағларига мос бўлган вертолетни танлаш имконига эга.\nОлдиндан бронь қилиш мижозларга сезиларли устунликларни тақди қилади:\n– русумларни танлаш имконининг кўпроқлиги,\n– чегирмаларнинг мавжудлиги,\n– тафсилотларга аниқлик киритиб олиш ва келишиш учун.\nУшбу сайтдаги шаклни тўлдиринг ва AVIAV TM (Cofrance SARL) менежерининг тезкор жавобини кутинг. Биз билан сайёҳатингиз Сизга фақат хурсандчилик ва ҳузур бағишлайди!


Дата публикации\tПросмотров: 1542\nТожикистон Жумҳурияти давлат Мустақиллигининг 30 йиллиги муносабати билан эълон қилинган 1300 зарбдор меҳнат куни доирасида Суғд вилоятининг бошқа шаҳар ва ноҳияларида бӯлганидек, Жаббор Расулов ноҳиясида ҳам турли иншоотлар қурилиши давом этмоқда.\nКуни кеча Суғд вилояти Раиси Ражаббой Аҳмадзода иш сафари билан Жаббор Расулов ноҳиясида бӯлиб, ободончилик ва яратувчанлик ишлари жараёни билан танишди. Тадбиркор Бобожон Шамсиев буюртмаси билан янги ва замонавий болалар боғчаси қурилмоқда. Пудрат ишларини «Ватан» МЧЖ ӯз зиммасига олган. 240 болага мӯлжалланган уч қаватли боғча биноси иш кабинетлари, ошхона, турли тадбирларни ӯтказишга мослашган кенг ва шинам зал, пешайвон ва болалар ӯйнаш жойига эга бӯлади. Бугунги кунгача қурилиш ишларининг асосий қисми бажариб бӯлинган. Бино ягона иситиш системасига уланган.\nВилоят Раиси танишув асносида маҳаллий тадбиркор ташаббусини олқишлаб, ишларни юқори сифатда охирига етказиш, бино ичкарисини мавжуд меъёрларга мос равишда жиҳозлаш, атрофни ободонлаштириш борасида маслаҳатлар берди.\nСӯнгра вилоят Раиси давлат байроғи ӯрнатиладиган майдонни кӯздан кечириб, ишларни кенг йӯлга қӯйиш, сифатли қурилиш материалларини танлаш ва атрофни кӯкаламзорлаштириш тӯғрисида бинокорларга аниқ кӯрсатма ва топшириқлар берди. Ноҳия давлат ҳокимияти ижроия органи биноси яқинида вилоят давлат ҳокимияти ижроия органининг маблағ ӯтказиши билан давлат байроғи ва маданият истироҳат боғи бунёд этилади. Лойиҳага кӯра, давлат байроғи тикиладиган устуннинг баландлиги 50 метрни ташкил этади. Шунингдек, бу ерда турли фавворалар, замонавий ӯриндиқлар қурилади. Майдон ҳудуди ёритилади.\nТиббий хизмат кӯрсатиш сифати ва даражасини янада яхшилаш мақсадида ноҳиянинг Меҳробод шаҳарча жамоатида саломатлик маркази қурилмоқда. Мазкур бино Тожикистон Жумҳурияти Ҳукуматининг қӯллаб-қувватлаши ва Жаҳон банкининг маблағ ӯтказиши билан «Тиббий хизмат кӯрсатишни яхшилаш» лойиҳаси доирасида қад ростламоқда. Икки қаватли саломатлик маркази биноси 21та ҳужрага эга бӯлади. Бу ерда 32 киши доимий иш билан таъминланади. Бинода хатна қилиш учун махсус хона ташкил қилинади.\nВилоят Раиси саломатлик маркази билан танишар экан, янги бино фойдаланишга топширилиши ортидан минтақада тиббий хизмат кӯрсатиш сифати ва даражаси яхшиланишини таъкидлади.\nВилоят Раиси иш сафари давомида Ғӯлакандоз қишлоқ жамоатида гилам тӯқиш цехи қурилиши билан танишиб, ишларни сифатли бажариш, гиламларни истеъмол бозори талабидан келиб чиқиб ӯзига хос безак билан тайёрлаш борасида фойдали маслаҳатлар берди. Мазкур цех маҳаллий тадбиркор Исмоил Самадов томонидан бунёд этилмоқда. Ускуналар Германиядан олиб келиб ӯрнатилган. Мазкур цех бир кеча-кундузда 180 метр квадратгача гилам ишлаб чиқариш имконига эга. Келгусида бу ерда 20 киши иш жойи билан таъминланади.


Франция элчиси Ўзбекистон Олий ва ўрта махсус таълим вазири билан учрашди\n10:22 / 13.01.2017\nфото :Виолен де Вилмор\nФранциянинг Ўзбекистондаги элчиси Виолен де Вилмор хоним Ўзбекистон Республикаси Олий ва ўрта махсус таълим вазири Рустам Қосимов билан учрашди.\nФранция элчихонаси матбуот хизматининг маълумотига кўра, мулоқот чоғида мамлакатларимиз ўртасидаги қишлоқ хўжалиги, агрономия, сайёҳлик, инженерлик фанлари, соғлиқни сақлаш, меъморчилик ва археология каби соҳаларда ҳамкорлик муносабатларига тўхталиб ўтилди.\nБугунги кунда долзарб ҳисобланадиган олий ва ўрта таълим ўқув дастурларини қайта кўриб чиқиш масалалари доирасида томонлар кадрлар тайёрлаш инженерияси, хусусан, тил бўйича, шунингдек, бошқа мутахассисликларга француз тили таълими бериш инженерияси борасида ҳамкорлик масалалари юзасидан фикр алмашишди.\nФранция элчиси ўзбекистонлик талабалар француз тилида барча мутахассисликлар бўйича, шунингдек, бошқарув, инженерлик фанлари, ирригация каби соҳаларда инглиз тилида Францияда олий таълим олиш имкониятига эга эканликлари ҳақида тўхталди.\nЭлчи Францияга бориб таълим олишни истаган талабалар француз тилидан билим даражаларини оширишлари учун Тошкент француз альянси курсларига қатнашиш имконияти мавжудлигини таъкидлаб ўтди.\nФранция Рустам Қосимов\nЭнди шошилинч тиббий ёрдам Call-марказларида оддий фуқаролар эмас, шифокорлар ўтиради


Lucid Air электромобили Tesla’нинг барча рекордларини бир пул қилди! («жонли» видео) - Terabayt.Uz\nLucid Air электромобили Tesla’нинг барча рекордларини бир пул қилди! («жонли» видео)\nЭлектромобиллар ишлаб чиқарувчи компаниялар кўп бўлса-да, Tesla улар орасида етакчиси ва кенг оммалашганидир. Лекин яқинда Lucid Motors компанияси Lucid Air русумли электрик седанини намойиш этиб, Tesla’нинг барча рекордларини синдиришини эълон қилган.\nЎҚИНГ: Tesla раҳбари Илон Маск бир кунда 16,5 млрд долларидан айрилди!\nАфтидан, Lucid Motors бекорга мақтанмаган экан – унинг янги автомобили аллақачон тезлик бўйича янги рекорд ўрнатиб улгурди. Калифорния штатидаги Laguna Seca пойга доирасида у Tesla Model S электрокарининг энг илғор версиясини мағлуб этди!\nLucid Air электроседанининг пойгадаги рекордини акс эттирувчи қуйидаги видеоролик гувоҳлар томонидан суратга олинган:\nГувоҳларнинг таъкидлашича, пойга йўлининг Laguna Seca қисмини Lucid Air атиги 1 дақиқаю 33 сонияда босиб ўтган. таққослаш учун келтириб ўтсак: Tesla Model S электромобилининг кучайтирилган – Plaid Edition модификацияси айни шу ерда 1 дақиқаю 36,55 сониялик натижа кўрсатган. Кейинроқ эса Model 3 янги рекорд ўрнатган – 1 дақиқа ва 35,79 сония.\nЛекин шуниси ҳам борки, Lucid Air тезлигини ўлчаш айнан қўл хронометри орқали амалга оширилганми ёки трассага ўрнатилган аппарат ёрдамидами – ҳозирча аниқлик киритилмаяпти. Унинг рекорди ҳам ҳозирча норасмий характерга эга бўлгани учун, Lucid Motors компаниясининг ўзи бу билан мақтанишга шошилмаяпти.\nЎҚИНГ: Tesla’нинг кутилмаган кушандаси: Sony ўз электромобилини йўлга чиқарди (+видео)\n#Tesla #электрокар #электромобил #янги технологиялар #Lucid Motors #Lucid Air


Турк журналистлари ЕИдан Эрдўғон ҳукуматидан ҳимоя қилишни сўрамоқда\nТуркиялик журналистлар президент Ражаб Тоййиб Эрдўғонни матбуот эркинлигини аёвсиз равишда бўғишда айбламоқда. Истанбулда судланаётган икки журналист - Жан Дундар ва Эрдем Гул ҳимоясига бирлашган турк журналистлари, ҳуқуқ ҳимоячилари ва фаоллар Европа Иттифоқини қочқинлар бўҳронидан қутулиш эвазига бундай босимга кўз юмишда айбламоқда.\nТуркиялик тележурналист Бону Гуван ўз президентининг CNN бошловчиси Кристиан Аманпурга берган интервьюсига муносабат билдираркан: "Президент Эрдўғон бу гал жуда хушмуомала бўлди. Туркияда эса бундай саволни берадиган журналистга ундан интервью олиш имкони берилмайди, ҳатто", деди.\nБону Гуван шу кунда Истанбулда судланаётган икки журналист ҳуқуқини поймол этмасликни талаб қилаётган туркиялик фаоллардан биридир.\n1 апрель куни икки журналист - Жан Дундар ва Эрдем Гуллар судланди. Уларга Сурияга қурол-яроғ контрабандасига алоқадорлик айби қўйилди. Аммо, маҳаллий матбуотда бу судлов туркиялик журналистлар устидан сиёсий босимнинг яққол ва аёвсиз кўринишидан бири сифатида танқид қилинмоқда.\nЖурналистларга қўйилган айблов исботини топса, уларга умрбод қамоқ жазоси берилиши мумкин.\nЖан Дундар муҳолифатга қарашли Cumhuriyet газетасининг бош муҳаррири, Гул эса айни газетанинг Анқара бўлими раҳбаридир.\nАйни газетада ўтган йили май ойида эълон қилинган мақолада Туркия махсус хизматлари инсонпарварлик ёрдами ниқоби остида Сурияга қурол-яроғ олиб кирди, деган иддао босилган эди. Ушбу мақолада Туркия Суриядаги исёнчи гуруҳларни қўлламоқда, бу гуруҳларнинг айримлари эса "Исломий давлат"га алоқадордир, деган иддао ҳам бор эди.\nЎшанда шахсан Эрдўғоннинг ўзи баёнот берган ва бу юк машиналарида инсонпарварлик ёрдами ташилган ҳамда бу ёрдам Суриядаги туркманларга олиб борилганини айтган эди.\nКейинчалик бу икки журналист ҳибсга олинди ва улар хориж давлатлари фойдасига жосусликда айбланди.\nЎтган ҳафтада Эрдўғонни интервью қилган CNN журналисти Кристиан Аманпур бу судловни назарда тутар экан: "Тушунолмаяпман, нега сиз матбуотга қарши уруш очдингиз?" деб сўради.\nЭрдўғон эса мутлақо сокин оҳангда: "Мен матбуотга қарши уруш қилаётганим йўқ. Менинг давлатимда қонунлар ишлайди. Агар матбуот ходими ёки муҳаррири жосусликка алоқадор бўлса, дунёга давлат сирларини фош қилса ва бу ҳаракатлари маҳкамагача борса, маҳкама тегишли қарорни беради", деб жавоб берди.\nБону Гуван эса февраль ойида ҳибсдан қўйиб юборилган икки журналистдан IMC TV каналида интервью оларкан, Эрдўғон ҳукуматининг бу ҳаракатини кескин танқид қилди ва натижада, ушбу телеканал кўрсатув чоғидаёқ Turksat сунъий йўлдошидан узиб ташланди.\n"Европа Иттифоқи Туркиядаги матбуот аҳволига бефарқ бўлмаслиги шарт", дейди Гуван.\n2007 йилда инглиз тилидаги Today's Zaman газетасини очган Бюлент Кенес шу йилнинг 4 мартида ишхонасида юзлаб полициячи иштирокидаги рейд жараёнида қўлга олинган, бир кун ўтиб қўйиб юборилган яна бир турк журналистидир.\nБунга қадар у Эрдўғонни Twitter тармоғида ҳақорат қилганлик айби билан 21 ойга ҳибсга қилинган.\n"Мен ўз ишим билан бемалол шуғуллана олмадим, чунки ҳар куни, ҳар ҳафтада полиция ва прокуратурага қатнаб, тушунтириш хати бердим", дейди Бюлент.\nУ судланаркан, полиция унинг паспортини олиб қўйди, у ишлаган таҳририятдан яна бир неча журналист қувилди.\nTwitter ижтимоий тармоғи берган ҳисоботга кўра, 2015 йил давомида Анқара расмийлари у ёки бу постни тармоқдан олиб ташлашни сўраб, 450та суд ҳукмини йўллаган. Бу эса айни мазмунда дунё бўйлаб маъмуриятга келиб тушган жами сўровларнинг 93 фоизига тенгдир.\nАйни пайтда Туркияда Эрдуғон ҳукуматининг бундай ҳаракатларини оқлаётган зиёлилар ҳам бор.\nБулардан бири - Эрдўғон билан бир маҳаллада катта бўлган таниқли фотограф Сўнер Овчиўғли: "Дунёдаги ҳамма қудратли давлатлар бошқа кўплаб давлатларга, уруш бўлаётган минтақаларга қуролини ўтказади. Биз ҳам шу ишни қилишимиз мумкин ва Туркия махсус хизматлари буни ошкор қилмаслиги керак", деб ҳисоблайди. У журналистлар - Дундар ва Гулни Туркиянинг душманлари, деб атади.\n1 аперль куни Россиянинг БМТдаги вакили Виталий Чуркин Туркия ҳукуматини ўз махсус хизматлари орқали "Исломий давлат"га алоқадор гуруҳларга 1 миллиард 900 миллион доллар миқдорида ёрдам берганликда айблади.\nТуркия томони эса бу айбловни "Сурияда Россия ҳаво кучлари томонидан тинч аҳоли ўлдирилаётгани, мамлакат вайрон қилинаётганидан жамоатчиликни чалғитишга уриниш" дея шарҳлаб, рад этди.


Баййина нима эканини биласизми? – oliymahad.uz\nБаййина нима эканини биласизми?\n“Баййина” сураси Қуръони каримдаги энг буюк суралардан биридир. Суранинг номи ушбу суранинг биринчи оятида зикр қилинади:\n“Аҳли китоб ва мушриклардан бўлган куфр келтирганлар “баййина” келмагунча ажралмасдилар”.\nБиз бу баҳсимизда айнан “баййина” нима эканлиги ҳақида сўз юритамиз ва буюк Қуръон мўъжизасига гувоҳ бўламиз иншаАллоҳ!\nМазкур оятдаги баййина сўзини уламолар турлича тафсир қилганлар. Жумладан “Тафсисул жалаалайн” муаллифлари роҳимаҳумаллоҳ: “Баййинадан мурод очиқ ҳужжат яъни Расулуллоҳ соллаллоҳу алайҳи васалламдирлар” деганлар. Бу фикрга далил қилиб суранинг\nرسول من اللهي تلوا صحفا مطهرة\n“У Аллоҳ томонидан юборилган расул бўлиб, покланган саҳифаларни тиловат қиладур” оятидаги Росулуллоҳ соллаллоҳу алайҳи васаллам биринчи оятдаги баййинадан бадал (араб тилидаги грамматик қоида) дейдилар. Ҳазратимиз Шайх Муҳаммад Содиқ Муҳаммад Юсуф роҳимаҳуллоҳ ҳам шу фикрни “Тафсири ҳилол”да зикр қилганлар.\nЯна бошқа уламолар жамоаси “Баййина-Росулуллоҳнинг пайғамбар қилиб юборилишликлари” дейдилар. Бу фикрни замонамизнинг буюк муфассир уламоларидан Муҳаммад Алий Собуний ҳазратлари “Софватут тафосир” китобларида келтирганлар.\nИмом Ибн Касир роҳимаҳуллоҳ “Тафсийру Ибн Касир” да “Баййина-Қуръондир” дейдилар. Энди худди шу фикрни қувватлайдиган буюк мўъжизани зикр қиламиз:\nБаййина сўзи 4 ҳарфдан иборат “بينة”. Бу ҳарфларни баййина сурасида неча мартадан зикр қилинганига назар соламиз:\n“Б” ҳарфи 13 марта, “Й” ҳарфи 36 марта, “Н” ҳарфи 34 марта, “Ҳ” ҳарфи 31 марта зикр қилинган. Ҳаммасини қўшамиз 13+36+34+31=114.\n114 сони сизга нимани эслатди? Ҳа, бу Қуръондаги сураларнинг ададидир.\nБиз қатъиян “Баййина Қуръондир” деб айтишдан йироқмиз, лекин биз зикр қилган мўъжиза бу нарсага далолат қилаётганига гувоҳ бўлмоқдамиз.\nУламоларимиздан Аллоҳ рози бўлсин. Алал хусус Ибн Касир роҳимаҳуллоҳни Аллоҳ даражотларини зиёда қилсин. Бизни ҳам шу зотларга иқтидо қилиб тўғри йўлда, ҳидоят йўлида мустақим бўлишимизда ўзи бизга мададкор бўлсин. Қуръонни ҳаёт йўлимизга дастур қилсин. Омин!\n2 “Е”-гуруҳ талабаси Аҳадхон Ҳамидхонов\n690600cookie-checkБаййина нима эканини биласизми?no\nОлдингиНақшбандия машойихлари – Хожа Ориф Ревгарий (Аллоҳ сиррини муқаддас қилсин 2-қисм)КейингиЎзбекистондаги ислом цивилизацияси марказининг биноси жаҳон ислом архитектурасининг фахри бўлади


Beeline‘нинг 4G тармоғи Нукус, Термиз, Урганч ва Хива шаҳарларида ишга туширилди\n15:10 / 09.08.2017\nАлоқа оператори Beeline LTE тармоғини кенгайтиришда давом этмоқда ва 4G Нукус, Термиз, Урганч ва Хива шаҳарларида ишга туширилгани ҳақида хабар беради.\n«4G стандарти мобил Интернетнинг энг фаол фойдаланувчилари учун мўлжалланган. Янги тармоқда маълумотларни узатиш тезлиги алоқанинг ўтган авлод тармоқлари тезлигидан бир неча баробар юқори. Ишонамизки, абонентларимиз янги технологиянинг барча имкониятларини яхши баҳолайдилар», — воқеани шарҳлайди Unitelнинг техник директори Евгений Ключев.\nЭслатиб ўтамиз, бугунги кунда юқори тезликдаги 4G Интернети Тошкент, Ангрен, Андижон, Бекобод, Ғиждувон, Жиззах, Зарафшон, Қарши, Қўқон, Навоий, Наманган, Самарқанд, Фарғона ва Чирчиқ шаҳарларида амал қилади. Тармоқ LTE 850 (band 18 ва band 5) частоталарида ишлайди ва хизмат кўрсатишнинг юқори даражасини таъминлайди. 4G тармоғида ишлайдиган мосламалар рўйҳати билан beeline.uz сайтида танишиш мумкин.


Шарқий Туркистонни қайтадан истило килиш мақсадида Цин империяси 60 минг кишидан иборат кўшинни сафарбар килиб, Иетишар (Еттишахар) давлатини йўк, килди, кўзғолончилар кирғинга дуч келди, тирик қолганлар хозирги Марказий Осиё республикалари худудига қочиб кутилди. Шарқий Туркистонга «Синьцзян шэн» («Шинжон провинцияси») макоми берилди. 1911—1913 йилларда юз берган миллий озодлик харакати натижасида Шарқий Туркистонда хам Цинлар хукмронлиги тугатилди. Мазкур вокеадан кейинги 40 йил Давомида Шарқий Туркистон кўп марта уруш алангасида ёнди, хокимият тез-тез ўзгариб турди. 1928—1933 йилларда мавжуд бўлган Хожиниёзхожи Хокимияти, ундан кейин юзага келган Шэн Шицай хукумати ва 1944 йилда бошланган "Уч вилоят инқилоби" натижасида ташкил топган Шарқий Туркистон жумхурияти» ана шулар жумласидандир. 1949 йил сентябрда ушбу жумхурият рахбарлари Пекинга учиб кетаётганида сирли равишда авиа халокатига учрадилар. Шундан кейин «Шинжянг шэнг» ХХР таркибига киритилиб, унга 1955 йил октябрда Шинжон-Уйғур автоном райони (Шинжянг-Вэйуэр зичжи чюй) номи берилди.\nЯпон (Ютянхенг), француз (Клапрот) олимлари фикрича, уйғур атамаси мил. ав. III—II асрлардан маълум. Хитой олимларининг тадкикртларига кўра, мил. ав. III — мил. III асрлар давомида уйғурлар шарқий ва ғарбий кисмларга бўлинган. Ғарбий уйғурлар уху, ухэ, шарқий уйғурлар эса вэйхэ, юанхэ, деб аталган [120; 1-бет; 98; 11-бет]. Уху, ухэ деб номланган ғарбий уйғурлар Тангритоғ ва Иртиш дарёси билан Балхаш кўли оралиғида яшаган, вэйхэ ва юанхэлар деб аталган шаркий уйғурлар Сибирь, Байкал (Бойкўл) кўли атрофида ва кузатилган. Натижада улар уйғур иттифоқи доирасида устунликни қўлга олишга харакат килган. Аммо бу кураш уларга ғалаба келтирмаган. Шундан кейин қарлуқлар уйғур иттифокидан ажраб чикиб илгари яшаган Тангритоғ атрофидаги жойларни тарк этиб Жанубий Козоғистон ва Кирғизистон худудига кўчиб келишга мажбур бўлган ва бу ердаги Суёб (Суйе), Тароз (Данлоси) каби шахарларни марказ килиб олган. 840 йилда ички курашлар ва ташқи тазйик, натижасида Уйғур хоқонлиги емирилганидан сўнг шарқий уйғурлар таркибидаги 15 қабила ғарб томонга кўчиб бориб, карлукларга кўшилган. Бу шарқий уйғурларнинг Туркистонда таркалишида йирик воқеа бўлган. Шундан кейин Туркистонда юз берган мураккаб сиёсий вазият қарлукдар бирлигининг йўқолишига олиб келди. IX асрнинг ўрталарида қарлуклар 3 кисмга бўлиниб, уларнинг бири ўз жойида қолди, иккинчиси Шарқий Туркистоннинг Оқсу вилоятига, учинчи бир қисми\nТохаристонга (хозирги Жанубий Ўзбекистон ва Тожикистон, Шимолий Афғонистон) кўчиб борди. Шунинг учун «Девону луғотит турк»да қарлук„ басмил, қирғиз каби қабилалар на туркга, на ўғузга ажратилмаган холда келтирилган. Кейинчалик қарлук, ва басмиллар ўзбекларнинг катта бир кисмини ташкил этди.\nУйғурлар кўп авлоддан ташкил топганлиги «Шажарайи турк» асарида хам айтилган. Чунончи, асарда уйғурлар «Юз йигирма уруқ эл эрдилар... Чингизхоннинг набираларининг замонида Мовароуннахр, Хуросон ва Ирокда девонлар ва дафтардорлар барчалари уйғур эрди» деб ёзилган.\nКорахонийлар хонлиги даврида хрзирги Узбекистон худудида яшаган уйғурлар нуфуси кўпайган. Чингизхон ва унинг авлодлари даврида хам уйғурларнинг Ўзбекистон худудига таркалиши кучайганлиги кузатилган. Бунинг сабаби шу бўлганки, Чингизхоннинг 4-хотини корахонийлар авлоди бўлган. Шу боис у ўзининг давлат ишларига, айникса ёзув-чизув ишларга уйғурларни кўп жалб этган. Шу муносабат билан кўп зиёли уйғурлар мўғуллар даврида Ўзбекистоннинг турли вилоят ва шахарларида жойлашиб крлганлар. Мазкур жараён унинг авлодлари даврида ҳам давом қилади. Бу ҳақда Абулғозихоннинг "Шажараи Турк" асарида қуйидагиларни учратиш мумкин: «Уйғур халкинда туркий тили бирлан ўқуғон кишилар кўп бўлур эрди. Чингизхоннинг набираларининг замонинда Мовароуннахр, Хуросон ва Ирокда девонлар ва дафтардорлар барчалари уйғур эрди».\nXVIII асрнинг ўрталарида Или водийси ва Торим вохасида яшаган "ғурларнинг Ўзбекистонга кўплаб кўчиб келиши кузатилди. Сабаби, бу асрнинг ўрталарида Шарқий Туркистонда мавжуд бўлган Жунғор хонлиги (1635-1758) ва Ёркенд хонлиги (1465-1759) бирин-кетин Хитойда хукмронлик килаётган манжурлар сулоласи (Цин сулоласи - 1644—1911) кўшинлари томонидан йўқ килиб ташланди. Иккала хонликнинг тахт ворислари ва цинларга қаршилик кўрсатган бошқалар кирғинга дуч келди [79; 102-бет]. Шунда кўп уйғурлар жазодан қутилиш мақсадида Туркистонга, жумладан Узбекистон худудига кўчиб кетди.


Республика шошилинч тиббий ёрдам илмий марказида янги мажмуа ишга туширилади - EFFECT.UZ\nШу йил замонавий 5 қаватли кардиохирургия, нейро-қон томир хирургияси ва трансплантология мажмуаси ишга туширилади. Бу ҳақда Соғлиқни сақлаш вазирлиги матбуот хизмати хабар берди.\nРеспублика шошилинч тиббий ёрдам илмий марказининг кардиохирургия бўлимида йилига 400 га яқин юқори технологик операциялар, жумладан, ишлаб турган юракда аорта-коронар шунтлаш, кўтарилувчи аортани ҳамда юрак клапанларини тиклаш каби жарроҳлик амалиётлари бажарилади.\nКардиохирургия бўлимининг замон талабларига мос, юқори технологиялар билан жиҳозланган операция хоналарига эга 5 қаватли 75 ўринга мўлжалланган биносининг очилиши ҳам кутилаяпти. Ушбу мажмуада нейро-қон томир хирургияси ва трансплантология бўлимлари ҳам фаолият кўрсатади.\nҲозирда марказнинг кардиохирургия бўлими 15 ўринга мўлжалланган бўлиб, кунига иккитадан операция амалиётини бажариш имкониятига эга. Янги бино ишга тушиши билан ўринлар ва амалиётлар сони ҳам ортади.\n«Таъкидлаш жоизки, марказнинг бир қатор мутахассислари дунёдаги етакчи ихтисослаштирилган кардиохирургия марказларида узоқ муддатли амалиёт ўтаб қайтишди. Шифокорлар Россия, Туркия, Австрия каби давлатларнинг етакчи марказларида таҳсил олиб, у ердаги мутахассислар билан ҳамкорлик муносабатлари йўлга қўйилган. Бу эса марказимизда ўткир ишемик касалликнинг оғир асоратлари, чап қоринча аневризмаси, чап қоринча дисфункцияси, митрал клапаннинг ишемик етишмовчилигида энг мураккаб аралашувларни жорий этиш имконини берди»,— дейди РШТЁИМ директори Дониёр Алимов.\nTeglar:Республика шошилинч тиббий ёрдам илмий маркази, Соғлиқни сақлаш вазирлиги


«Теракли» ва «Дўстлик» учун муҳим янгилик — OLMALIQ HAYOTI\nОбод манзиллар доимо инсонларга хуш ёқувчи манзарани бахшида этади. Охирги йилларда юртимиз бўйлаб ободонлаштириш ишларига жуда катта эътибор берилаётгани, ҳар бир соҳада олиб борилаётган қурилиш-таъмирлаш ишлари, янги биноларнинг қад ростлаётгани замирида ҳам инсонларга қулайлик яратиш билан бирга жаннатмакон юртимизнинг гўзал қиёфасини яна бир бор бўлаётган ўзгаришлар орқали намоён этиш мақсади ётибди.\nАйниқса, “Обод маҳалла” давлат дастури доирасида амалга оширилган ишлар фикримиз далилидир. Хусусан, шаҳримизда ҳам бу борада кенг кўламли ишлар бажарилган.\nЛекин дастур доирасида ҳамма жой обод бўлиб кетди, лойиҳалар 100 фоиз бажарилаяпти деган фикрдан анча йироқмиз. Сабаби ҳар йили шу мавзуга қўл урганимизда, ҳамшаҳарларимиз томонидан таъмирлаш ишлари охиригача етмагани, кўчалари обод бўлмагани, коммунал соҳа билан боғлиқ муаммолар тўлиқ бартараф этилмагани ҳамда йўллар тўлиқ таъмирланмагани билан боғлиқ важларни билдириб келишган. Буни биргина 19-умумтаълим мактаби мисолида кўришимиз мумкин. 2019 йилда дастурга тушган мактаб шу вақтгача тўлиқ таъмирланиб, фойдаланишга топширилмади. Ҳаттоки, маҳаллаларда ҳам таъмирлаш ишлари тўлиқ бажарилди деб мақтана олмаймиз.\nЖорий йил эса “Обод маҳалла” дастурига шаҳар ҳудудидаги марказдан олисда жойлашган ва зудлик билан ижтимоий-иқтисодий ҳамда муҳандислик коммуникациялари мукаммал таъмир ва янгидан қурилиши шарт бўлган “Теракли” ва “Дўстлик” маҳаллалари таклиф сифатида киритилган.\nМазкур маҳаллаларда жами 788 хонадонда 4400 нафардан зиёд фуқаро истиқомат қилади. Таъмирлаш-тиклаш ишларига 15 млрд. 297 млн сўм сарфланиши режалаштирилган.\n“Теракли” МФЙдаги 320 ўрин қувватга эга бўлган 9-сонли умумтаълим мактабида реконструкция ишларини амалга ошириш, мактаб ошхонаси ва спорт зали қуриш таклифи киритилган. Талаб этиладиган маблағ маҳаллий бюджет ҳисобидан 5 млрд сўм. Бугунги кунда шаҳар ҳокимининг 2022 йил 5 апрелдаги 120-10-147-Q/22-сонли қарори билан лойиҳалаштиришга буюртма берилган.\nЙўл инфратузилмасини ривожлантириш учун 9 км ички йўлларни таъмирлашга 5 млрд. 237 млн сўм сарфланиши белгиланган бўлиб, шундан\n“Теракли” МФЙда 4 та кўча, жами 2 км ҳамда маблағи 1 млрд 196 млн сўм, “Дўстлик” МФЙда 7 та кўча жами 4 км ва маблағи 2 млрд 394 млн сўм йўналтириш белгиланган.\n5.5 км ичимлик суви қувурларини реконструкция қилишга 2 млрд. 615 млн сўм ажратиш режалаштириилган ва ҳозирда лойиҳалаштиришга буюртма берилган.\nШундан, “Теракли” МФЙда 2.5 км тармоқ тортиш ва 1 та сув иншоотини реконструкция қилиш учун 1 млрд 362 млн сўм, “Дўстлик” МФЙда 3 км сув тармоғини тортиш учун эса 1 млрд 252 млн сўм сарфланади.\nДастурга қўшимча сифатида 6 та кўча қўшилган бўлиб, жами 3 км ички йўлларни таъмирлаш учун 2 млрд 615 млн сўм ажратилади.\nШунингдек, 3.8 км электр тармоғини реконструкция қилиш, 50 дона таянч устун алмаштириш ва 2 дона янги трансформатор ўрнатиш, 4.5 км газ тармоқларини ва 11 дона ГТН (ГРП) таъмирлаш, 26 кмга оптик толали алоқа тортиш ишларини амалга ошириш ташкиллаштирилмоқда. Бундан ташқари 1.5 км пиёда йўлагини ётқизиш, 120 дона тунги ёритиш мосламасини ўрнатиш ва 1.5 км ирригация тармоғини таъмирлаш лойиҳа дастурига киритилган.\nАлбатта, дастур лойиҳаси мукаммал қилинади, бажарадиган ташкилотлар ҳам ишларини қилишга ҳаракат қилишади. Умуман дастур бўйича иш қилинмайди десак хато, лекин гап сифат ва мукаммаллик ҳақида кетганида, лойиҳа амалга ошгандан сўнг оз муддатда дастурнинг қанчалик бажарилгани яққол намоён бўлади.\nБАЙРАМГА 31,442 МЛРД. СЎМЛИК ОБЪЕКТ ТУҲФА ЭТИЛДИ


Тадбиркор нафақат ўзига, балки ўзгаларга ҳам фойда келтиради | O'zLiDeP\nПандемия шароитида давлатнинг қўллаб-қувватлови билан бирга “Саховат ва кўмак” ҳаракатида ўн минглаб тадбиркорлар, фермерлар ва ишбилармонлар фаол қатнашиб, халқимиз оғирини енгил қилишга баҳоли қудрат ҳисса қўшмоқда. Албатта, бундай бағрикенг ва танти юртдошларимизнинг ишлари таҳсинга лойиқ. Улар бу билан чекланиб қолмай, муқим иш жойига эга бўлмаганларни ҳам банд қилишда фаоллик кўрсатишаётир. Бунинг натижаси ўлароқ, ҳукуматнинг Парламентга тақдим этган олти ойлик ҳисоботида жорий йилда 300 мингдан зиёд ишсиз фуқаро иш билан таъминлангани қайд этилган.\nХусусан, 1,3 млрд АҚШ долларига тенг 28 та йирик лойиҳа ишга туширилиши ҳисобига 3,9 мингта, ҳудудий инвестиция дастури доирасида қиймати 9,5 трлн сўмлик 2 мингдан ортиқ лойиҳа ҳаётга татбиқ этилиши натижасида 27,9 мингта янги иш ўринлари яратилган.\nЎзбекистон Республикаси Президентининг “Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида”ги 2020 йил 8 июндаги ПҚ-4742-сон қарорига мувофиқ, жорий йилнинг ўзида 67 та фаолият тури бўйича 200 мингдан ортиқ фуқаролар ўзини ўзи банд қилишига имконият яратилди.\nДавлат раҳбарининг 20 июльдаги ПФ-6029-сон Фармони билан эса 15 дан ортиқ (8 таси солиқ ва бошқа мажбурий тўловлар бўйича имтиёзлар, 7 таси тадбиркорлар учун яратилган енгилликлар) имтиёзлар тақдим этилгани, аввалгиларининг муддати узайтирилгани ҳам айни вақтида бўлди.\nБундай кенг кўламли чора-тадбирлар тадбиркорликни қўллаб-қувватлашга, иш жойларини сақлаб қолиш билан бирга қўшимча бандлик ва бюджет тушумларини таъминлашга ҳам хизмат қилади.\nТадбиркорлар ва ишбилармонлар ҳаракати — Ўзбекистон либерал-демократик партияси депутатлари, фаоллари партиянинг асосий электорати бўлган тадбиркорлар, фермерлар, томорқа ер эгалари билан доимий мулоқотда. Қабул қилинган фармон ва қарорлар мазмунини тушунтириш билан биргаликда, мавжуд муаммоларни тезкор тартибда ҳал этишда ҳам амалий ёрдам кўрсатиб келишмоқда.\nЖумладан, айни пайтда тадбиркорлик фаолияти билан боғлиқ қуйидаги масалалар ўрганилаяпти:\n- экспорт фаолиятидаги савдони молиялаштиришнинг тижорат банклари томонидан содда ва тезкор тизимини яратиш, суғурталаш соҳасида халқаро тажрибани ҳисобга олиб такомиллаштирилган хизмат турларини таклиф этиш, логистика масаласидаги қатор масалалар;\n- рақобат муҳитини ривожлантириш, кичик тадбиркорлик субъектларини эркин фаолият юритиши учун шароит яратиш, монополияни қисқартириш, устувор имкониятларга эга бўлган давлат идоралари тасарруфидаги ва таъсисчилигидаги корхоналар фаолиятини тартибга солиш;\n- янги тадбиркорлик ва инвестиция лойиҳаларини амалга ошириш учун тадбиркорларга ер участкаларини ажратиш тизимидаги муаммоларни ҳал қилиш, аукцион тизимини такомиллаштириш, қурилишга рухсат олиш жараёнларини қисқартириш;\n- ёшларни тадбиркорликка ўргатиш, уларни бандлигини ошириш, юқори ҳақ тўланадиган барқарор иш ўринларини яратиш, касбга тайёрлаш соҳасида давлат томонидан ажратиладиган грант маблағлар миқдорини ошириш ва бошқалар.\nУшбу масалаларда партиямиз ижроия аппарати масъул ходимлари томонидан тадбиркорлар фикр ва таклифларини умумлаштириб, зарур чоралар ҳам белгиланади.


Шерзод ва Гулшод | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариШерзод ва Гулшод\nЎтган замонда бир шаҳарда Ҳуршод деган подшоҳ ўтган экан. Ўнта хотин олган экан-у, лекин ҳеч фарзанд кўрмаган экан. Ҳуршод фарзанд кўриш учун яна бир марта уйланишни ихтиёр қилибди. Шаҳар уламоларини чақириб, шу тўғрида маслаҳат қилибди. Уламолар ҳам подшоҳнинг сўзини маъқуллаб фотиҳа берибди. Қирқ кеча-ю қирқ кундуз тўй-томоша қилиб уйланибди. Икки ойдан кейин оқсоч подшоҳ олдига келиб, хотини ҳомиладор бўлганлигини айтибди. Ҳуршод хурсанд бўлганидан оқсочга бир ҳовуч тилла бериб жўнатибди. Подшоҳ вазирлари ва сарой аҳлларини чақириб, туғилажак фарзанд шарафига уч кеча-ю уч кундуз тўй-томоша, улоқ берибди. Кунлардан бир куни лашкарларини олиб овга кетибди. Ов қилиб юрганда тўқайдан бир шер чиқибди. Ҳуршод шерни кўриб лашкарларига:\n— Бахтимизга овимиз ўнгидан келди. Ҳаммангиз каманд ташлаб шу шерни тириклайин тутинглар. Кимда-ким шу шерни ушлай олмай, олдидан ўтказиб қочириб юборса, жазолайман, — дебди.\nПодшоҳнинг ўзи ҳам лашкарлари қаторида туриб каманднинг бир учини ушлабди. Лашкарлар каманд тутиб шерни ўртага олибдилар. Бечора шер ўртада нима қилишини билмай, жон талвасасида югуриб юриб, каманднинг бир учини ушлаб турган Ҳуршод подшоҳни бир уриб ағдариб, қочиб кетибди. Аскарларига: “Агар қочирсангиз жазолайман” деган Ҳуршод подшоҳ нима қилишини билмай ғазаб билан отига миниб, шерни қувлаб кетибди. Лашкарлари бир қанча вақт кутиб, подшоҳ қайтиб келмагандан кейин орқасидан қидириб кетибдилар. Бир қанча йўл юриб, бир тоғлик жойда тўхтаб, ғорнинг оғзида бир нарсанинг қимирлаганини кўришибди. От чоптириб ғорга бориб қарасалар, Ҳуршод подшоҳ бир шер билан олишиб ётган эмиш. Шер лашкарларнинг келаётганини кўриб ғор ичига кириб кетибди. Лашкарлар подшоҳ ёнига келиб қарасалар, шоҳнинг баданлари тирналган, ўзи ҳолдан кетиб ётибди. Лашкарлари Ҳуршодни шаҳарга олиб келибди. Подшоҳнинг ҳоли оғирлашиб вазир уламоларини чақириб: “Мен энди дунёдан ўтаётибман. Қариган чоғимда худо менга фарзанд берган эди. Фалокат менинг ҳаётимни барбод қилиб, шу қувончли кунни кўра олмай кетяпман. Мамлакат, тож-у тахтимни вақтинча ўнг қўл вазирим Нодирбекка топшираман. Эй дўстларим, фарзандим дунёга келгандан кейин яхши тарбия қилинглар. Балоғатга етгандан кейин ўғил бўлса ўрнимга шоҳ қилинглар, қиз бўлса малика бўлсин. Хотинимни ўкситманглар”, деб васият қилиб жон берибди.\nКунлар, ойлар ўтиб Маликанинг туғиш вақти яқинлашиб қолибди. Тож-у тахтга эга бўлган Нодирбекнинг кўнглига қора ният тушибди. Унга кайф-у сафолар, тож-у тахтлар қўлидан кетаётгандек бўлиб кўринибди. Вазирини чақириб:\n— Эй вазир, марҳум шоҳимиз хотинининг ой куни яқинлашибди. Туғилган бола балоғатга етгандан кейин албатта бу тахт-у бахтлар сен билан менинг қўлимдан кетади. Қандай бўлса ҳам бир иложини қилиб хотинни йўқотиш лозим, — дебди. Нодирбекнинг қора мақсадларига вазир ҳам қўшилиб Ҳуршод подшоҳнинг ҳомиладор хотинини йўқотиш чорасига киришибдилар.\nВазир зиндонга бориб маҳбусларга:\n— Икки кундан кейин ўрмонзорга борасиз. У ерга бир хотинни олиб боришади. Шу хотинни ўлдирсангиз зиндондан озод бўласиз, — дебди.\nМаҳбуслар рози бўлибди. Икки кундан кейин маҳбусларни зиндондан олиб чиқиб, қўлларига пичоқ бериб ўрмонга юборишибди. Маккор вазир хотиннинг ёнига кирибди, ҳол-аҳвол сўрагандан сўнг:\n— Бугун сизни бир саёҳат қилдириб келмоқчимиз. Марҳум шоҳимиз сизни тез-тез саёҳат қилдириб туришни васият қилган эди. Агар қаршилик қилмасангиз бир томоша қилдирсак, — дебди. Хотин жуда хурсанд бўлиб, аравага чиқиб ўтирибди. Вазир хотинни ўрмонзорга олиб бориб: “Шу ерда бироз дамингизни олиб туринг, мен бир ов қилиб келай” деб уни ёлғиз қолдириб кетибди. Шу вақт маҳбусларнинг баъзилари хотинни ўлдиришга ботинмай, ачиниб четлашибди. Бир нечаси вазирдан қўрқиб хотинни пичоқлабди. Хотиннинг дод-войига қарамай қорнини ёрибди. Вазир келиб хотиннинг ўлганига хурсанд бўлиб, маҳбусларнинг ҳаммасини озод қилибди.\nМаҳбуслардан бири дарахт орқасига беркиниб олган экан. Ҳамма кетгандан кейин қип-қизил қонга беланиб ётган хотин олдига келиб қараса, хотиннинг ёнида бир бола йиғлаб ётибди. Маҳбус болани онасига эмиздирибди. Бола йиғидан тўхтаб онаси бағрида ухлаб қолибди. Маҳбус Нодирбекнинг зулмини кўриб хотинга қаттиқ ачинибди. Бўлган воқеани тасвирлаб бир қоғозга ёзибди. Бир латтага ўраб, боланинг бўйнига тақиб кетибди. Маҳбус кетиши билан ўрмондан бир шер чиқиб келибди. Қонга беланиб ётган хотин ёнига келибди-да, болани тумшуғи билан итариб юбориб хотинни ея бошлабди. Яна орқасидан бир шер чиқиб келиб қараса, хотиннинг ёнида бир бола ётибди. Бу она шер болани ўз болалари ёнига олиб борибди. Урғочи шер ўз болаларини қандай боққан бўлса, бу болани ҳам шундай яхши тарбиялабди. Бола катта бўлиб юра бошлабди. Бир куни шер болани елкасига миндириб юрганда бир тўда карвонлар учрабди. Карвонлар шер устидаги одам боласини кўриб ҳайрон қолиб, шерни тутмоқчи бўлишибди. Карвонлар каманд ташлаб шерни ўртага олиб болани олмоқчи бўлишибди. Бола қўрқиб шерга чирмашибди. Шер ҳам болани беришни истамай олишибди. Ахири карвонлар шерни боғлаб, болани ажратиб олишибди. Болани ўз бошлиқлари Саидкарвонга олиб келиб беришибди. Саидкарвон боланинг бўйнидаги хатни ўқиб, бўлган воқеани англабди. Бу сирни ҳеч кимга айтмабди.\nШу кундан бошлаб болани Шерзод деб атабдилар. Саид Шерзодни фарзанд қилиб олиб, шаҳарга келибди. Шерзод Саидкарвоннинг оиласида яхши тарбияланиб етти ёшга тўлибди. Тўрт йил ўқиб оқ-қорани танийдиган бўлибди. Севиб ўйнайдиган ўйини қиличбозлик, уруш ўйини бўлибди. Саидкарвон ўғлига жанг қилиш ҳунарини ўргатибди. Шерзод катта бўлгандан кейин шу шаҳарнинг номи чиққан қаҳрамонлари қаторига кирибди. Ҳатто ўргатган устозлари ҳам Шерзоднинг ҳунарини кўриб қойил қолибди. Бир куни шу шаҳар подшоҳи Саидкарвон билан Шерзодни ўз саройига чақирибди. Подшоҳ уларни яхши қабул қилиб, Шерзодни ўзига лашкарбоши қилмоқчи бўлганлигини айтибди. Бу таклифни Шерзод ҳам қабул қилибди. Шу билан Шерзод лашкарбоши бўлиб яхши хизмат қила бошлабди. Кунлардан бир куни Шерзод ўз лашкарлари билан овга чиқибди. Ов қилиб юрганда ўрмонзордан бир шер чиқиб булар томон кела бошлабди. Шерзод шер билан ёлғиз ўзи олишмоқчи бўлиб, қиличини яланғочлаб шер томонга юрибди. Шер ҳам писанд қилмай яқинлашиб келаверибди. Иккови бир-бирига яқин келиб олиша бошлабди. Шерзод қиличи билан шерни иккига бўлиб ташлабди. Қараса, олдидан яна бир шер ерга суркалиб, бошини тебратиб кела берибди. Шерзод буни кўриб ҳайрон бўлибди. Урғочи шер ҳеч қандай ҳужум қилмасдан кўзидан ёшини тўкиб ерга суркала-суркала келибди. Шерзод ҳам қўлидаги қиличини қинига солиб ёлғиз ўзи шернинг олдига борибди. Шер ҳам Шерзод ёнига келиб кифтини оёғига суркай бошлабди. Шерзод ўзининг ёшлигида шер устида юрганини эслаб, шернинг нима демоқчи бўлганини фаҳмлаб, шернинг устига чиқиб олибди. Шер хурсанд бўлиб майдонни бир айланиб чиқибди. Шерзод ҳам овидан хурсанд бўлиб, шерни ўзи билан бирга шаҳарга олиб кетибди. Саидкарвон ўғлининг бу ишини кўриб жуда хурсанд бўлибди. Саидкарвон ҳамма лашкарларини ўз олдига чақирибди. Шерзод ҳам келибди. Саидкарвон ҳамманинг олдида Шерзоднинг саргузаштини гапириб берибди. Сўзининг охирида “Мана шу шер сени боқиб ўстирган онанг бўлади. Биз сени шу шердан олиб кетган эдик. Шунинг учун сени Шерзод деб атагандик”, деб Шерзоднинг болалик вақтида бўйнига осиб қўйилган хатни унинг қўлига берибди. Шерзод хатни ўқигандан кейин, ўрнидан туриб, она шерни қучоқлаб йиғлабди. Кейин отаси Саидкарвонни қучоқлаб раҳмат айтибди. Шер ҳам Шерзоднинг юзига юзини суркаб эркаланибди.\nШернинг бундай қилиши “Ўғлим, нега онангни ўлдирганлардан ўчингни олмайсан?”, дегандек бўлибди.\nШерзод кечаси ухлаб туш кўрибди. Тушида ўз онаси Шерзодга қараб “Болам, берган сутимга рози эмасман”, дебди.\nШерзод чўчиб уйғонибди. Ирғиб ўрнидан туриб подшоҳнинг розилиги билан аскарларини тўплабди. Аскарларга бош бўлиб Нодирбекка қарши юриш қилибди. Бир неча кун йўл юриб шаҳарга келибди. Нодиршоҳ Шерзодга элчи юборибди. Шерзод келган элчига:\n— Нодиршоҳ яхшилик билан тож-у тахтини топширсин, бўлмаса жанг қилиб тахтини оламан, — дебди.\n— Элчи Нодиршоҳга Шерзоднинг мақсадини келиб айтибди. Нодиршоҳ аскарларини тўплаб жанг бошлабди. Узоқ вақт жанг бўлибди.\nОхири Шерзод Нодиршоҳни асир олибди. Шерзод Нодиршоҳнинг олдига келиб:\n— Умрингда гуноҳ қилганмисан? — дебди. Нодиршоҳ Шерзоднинг гапига ҳайрон бўлибди. Шерзод яна:\n— Менинг онамни ким ўлдирган? — дебди. Нодиршоҳ индамабди.\nШунда Шерзод чўнтагидан хатни олиб отаси Саидкарвонга бериб:\n— Шу хатни халқ олдида ўқиб беринг, — дебди. Саидкарвон хатни ўқиб берибди, ундан кейин халқ Нодиршоҳга қарши талпинибди. Нодиршоҳ Шерзоднинг оёғига йиқилиб, гуноҳини кечиришни сўрабди.\n— Мен бугун онамни рози қилмоқчиман, сендан ўчимни оламан, — деб Нодирни жаллодга топширибди. Отаси Саидкарвонни шу шаҳарга подшоҳ қилиб қўйибди. Ўзи Саидкарвон шаҳрига — она шер олдига кетибди.\nШерзоднинг ғайрати, ботирлиги бошқа мамлакатларга ҳам ёйилибди. Ҳатто бошқа шаҳар подшоҳлари Шерзодни ўзларига куёв қилмоқчи бўлиб элчи юборибди. Кунлардан бир куни Шерзоднинг энг яқин ўртоғи Батталғози деган бир шоҳнинг Гулшод деган қизини мақтабди. Шерзод буни эшитиши билан ғойибона ошиқ бўлибди. Шерзод Батталғозининг қизини сўраб элчи юбориш тўғрисида подшоҳ билан маслаҳатлашибди. Подшоҳ:\n— Батталғози жуда кучли подшоҳ. Сенинг севгинг орқасида бошимизга кўп фалокатлар келиши мумкин. Ҳатто кўп шаҳарлардан элчилар келганда уларнинг бошини кесиш, жанг қилиш билан жавоб берган. Унинг билан баравар келиш қийин, — дебди. Шерзод подшоҳга ялиниб, жанг бўлган вақтда ҳам ўзининг ғолиб келишига инонтирибди. Шоҳ ноилож рози бўлибди. Гулшодни сўраб Батталғозига элчи юборибди. Батталғози келган элчиларнинг ҳаммасини ўлдирибди. Бу ишга шоҳ билан Шерзоднинг ғазаби келиб, Батталшоҳга “Яхшилик билан қизинг Гулшодни бер, агар бермасанг, жанг қилиб оламиз”, деб хат ёзибдилар. Батталғози хатни олиб жавоб хат ёзибди. Хатда: ”Менинг ҳайвон тарбиясини олган одамга берадиган қизим йўқ. Жанг қилишга тайёрман”, дебди.\nШерзод лашкарларини тўплаб, она шер билан бирга Батталғозининг жанг майдонига борибди. Шерзод шер ва лашкарларини қолдириб, отига миниб қалъа яқинига келибди. Девор ёқалаб бораётганида қалъа ичидаги баланд аркка кўзи тушибди. Арк жуда чиройли безалган, атрофида гуллар ўсиб ётарди. Гулшод ҳам Шерзоднинг таърифини эшитибди. Отасининг золимлигидан ноҳақ нобуд бўлиб кетган йигитларга, шу қаторда Шерзоднинг нобуд бўлиб кетишига ачинибди. Қандай бўлса ҳам Шерзодни кўришни орзу қилиб, кечаси билан ухламай ўтирган экан, секин жойидан туриб, сочларини орқасига ташлаб, аркнинг саноқсиз зиналаридан тушаётиб, девор ёнида от устида турган Шерзодни кўрибди. Шерзод ҳам Гулшодни кўриб нима дейишини билмай, унга қараб кулибди. Гулшод пастга тушиб девор ёнига келибди-да, бир чиройли гулни узиб Шерзодга ташлабди. Шерзод ҳам девор ёнига келиб, ўзининг унга ошиқ бўлиб қолганлигини, исми Шерзод эканлигини айтибди. Гулшод жангда Шерзодга ёрдам беришини ваъда қилибди.\nЭртаси куни тонг ёриши билан жанг бошланибди. Бир қанча жанглардан кейин Шерзод аскарлари енгила бошлабди. Шунда Шерзод бирдан шерни қўйиб юборибди. Шер орқасидан аскарлари билан Шерзод ҳам жанг майдонига кирибди. Шерзод от устида туриб тўрт томондан келганни чопиб ташлайверибди. Шер эса наъра тортиб дуч келганни бўғиб ташлабди. Шу пайт Шерзод аркда томоша қилиб турган Гулшодни кўриб қўлини кўтарибди. Гулшод бир пиёла шарбат олиб тушиб, Шерзодга берибди. Шерзод шарбатни ичиши билан ғайратига ғайрат қўшилиб, душманга омон бермай ҳайдабди. Охири Батталғози енгилиб таслим бўлибди. Халқ Шерзодни подшоҳ қилиб кўтарибди. Шерзоднинг енгганини Саидкарвон эшитиб келибди. Шерзод бир неча кун тўй-томоша қилиб, Гулшодни олибди. Шу билан мурод-мақсадига етибди.\n← Аввалги Аввалги Ҳасан ва Ҳусан\nКейинги → Кейинги: Ялтиллама сопол товоқ


Виталий ДЕНИСОВ — «ЙИЛНИНГ ЭНГ ЯХШИ ЎЙИНЧИСИ» - Ўзбекистон овози газетаси\nВиталий ДЕНИСОВ — «ЙИЛНИНГ ЭНГ ЯХШИ ЎЙИНЧИСИ»\nКеча Ўзбекистон футбол федерацияси 2013 йил якунлари бўйича турли номинациялар ғолибларини эълон қилди.\nМамлакатимиз оммавий ахборот воситалари ва матбуот ходимлари ўртасида ўтказилган сўров якунига кўра, Ўзбекистон миллий терма жамоаси ҳимоячиси Виталий Денисов «Йилнинг энг яхши ўйинчиси», деб топилди.\n«Йилнинг энг яхши мураббийи» номинациясида журналистлар юртимиз жамоаларида фаолият кўрсатаётган ўндан зиёд мутахассислар номзодига овоз бердилар. Сўров якунида энг кўп овоз тўплаган «Насаф» (Қарши) жамоаси бош мураббийи Рўзиқул Бердиев бош совринга сазовор бўлди.\nШунингдек, «Йилнинг энг яхши ҳаками», «Йилнинг энг яхши матбуот хизмати», «Йилнинг энг фойдали футболчиси», «Йилнинг энг яхши ёшлар мураббийи», «Йилнинг энг яхши ёш футболчилари» сингари номинациялар бўйича ҳам ғолиблар номи эълон қилинди ва уларга махсус совринлар топширилди.\nМавсумнинг моҳир тўпурарига аталган совға эса «Бунёдкор» (Тошкент) жамоаси ҳужумчиси Олександр Пишчурга топширилди. У чемпионат давомида сермаҳсул ўйин намойиш этиб, рақиблари дарвозасини ўн тўққиз маротаба ишғол қилишга муваффақ бўлди.


Дино Буццати. Тезюрар поезд (ҳикоя) | www.ziyouz.uz\nБош саҳифа Жаҳон насри онлайн антологиясиДино Буццати (1906-1972; Италия)Дино Буццати. Тезюрар поезд (ҳикоя)\n– Бу сен кетадиган поездми?\n– Ҳа, мен кетадиган поезд.\nПерроннинг чирк босиб кетган бостирмаси остида қўзғалишини кутиб турган паровоз гўё қутурган буқадек кишини ваҳимага соларди.\n– Сен шу поездда кетасанми? – деб сўрашди мендан.\nПаровоздан шовқин билан чиқаётган буғ одамни даҳшатга соларди.\n– Ҳа, шу поездда кетаман, – дея жавоб бердим мен.\n– Қаерга кетяпсан?\nМен борар манзилимни айтдим. Авваллари дўстларим билан бўлган суҳбатда сўрашганда ҳам бу манзилнинг номини айтмаган эдим. Ҳойнаҳой, бу камтарлигимдан бўлса керак. Негадир шу манзилнинг номи одамларнинг қизиқишини уйғотади. Унинг номини ёзишга ҳозир ҳам журъатим етмайди.\nЎша пайтда менга, худди сурбетга қарагандек ғазаб билан, кимдир тентакка қарагандай шубҳа билан, кимдир хомхаёл билан яшовчи одамга қарагандек ачиниш билан менга қарарди. Кимдир устимдан куларди. Мен вагонга сакраб чиқдим, ойнани очиб ташқаридан танишларимни қидира бошладим. Аммо биронта таниш чеҳра кўрингани йўқ.\n– Қани, учар поездим, йўлга туш. Вақтни йўқотмайлик, шамолдек ел! Ҳурматли машинист, кўмирни аямай ёқ! Учар аждарингизга қамчи босинг!\nЎрнидан қўзғалган паровознинг пишқирган овози эшитилди. Вагонлар аста-секин ўрнидан силжиди, бостирма устунлари бирин-кетин ортда қола бошлади. Сўнг уйлар ва яна уйлар, фабрикалар, томлар, уйлар, яна уйлар, кўриниб турган завод мўрилари, дарвозалар ва яна уйлар, дарахтлар, томорқалар, яна уйлар, яйловлар, далалар, осмонда сузиб юрган паға-паға булутлар бирин-сирин кўзга ташланиб орқада қоларди. Қани, олға машинист! Бор кучинг билан тезликни ошир!\nЁ тавба, биз қандай учиб борар эдик-а! Бу тезликда биринчи рақамли станцияга, сўнгра иккинчисига, учинчи, тўртинчи ва бешинчисига етиб бориш ҳеч гап эмас, деб ўйлардим. Мамнун ҳолда таш-қаридаги телеграф симларининнг дам пасайиб бориши, сўнгра яна кўтарилиб пастга тушишини томоша қилиб кетардим. Поезднинг тезлиги борган сари ошиб борарди. Рўпарамда қизил духобали ўриндиқда икки жаноб ўтирарди, афтидан уларнинг поездда кўп юрганликлари кўриниб турарди; улар негадир дам-бадам соатларига қараб қўярдилар ва бошларини чайқаганча минғирлаб, нимадандир норози бўлиб сўзлашардилар.\nАслида тортинчоқ бўлсам-да, шу тобда журъат этиб:\n– Узр, саволим ўринсиз бўлса-да, жаноблар, айтинг-чи, сизлар нимадан норозисизлар? – деб сўрадим.\n– Ҳа, жуда аҳволимиз танг, – деди ёши каттароқ жаноб. – Чунки, поезд имиллаб юряпти. Ҳа, имиллаб… Шу юришда давом этсак, манзилимизга кечикиб борамиз, биродар.\nМен уларнинг гапига қўшилмасам-да, лекин ўйланиб қолдим. Одамларнинг кўнглини олиш қийин; ахир биз тушган поезд ўзининг қувватига яраша шитоб билан кетяпти-ку. У йўлбарс каби бақувват, ахир. Шу вақтгача бошқа поездлар юролмаган катта тезликда бораяпти-ку, ахир. Эҳ, норози йўловчилар-эй.\nПоезд тез юрганидан темир йўлнинг икки ёнидаги далалар лип-лип этиб ортда қолмоқда эди. Назаримда биринчи станцияга поезд мўлжалдан аввалроқ етиб келганди. Соатга қарагач, биз жадвал бўйича аниқ юраётганимизга ишонч ҳосил қилдим. Режага кўра. Бу ерда мен муҳим масала бўйича, муҳандис Моффин билан учрашишим керак. Вагондан тушгач, келишувга биноан мени Моффин кутиб турган қаҳвахона томон ошиқдим. У энди тушлик қилиб бўлган экан.\nМен муҳандис Моффин билан саломлашгач, унинг ёнига ўтирдим, лекин у келишувимиз ҳақида лом-мим демай, гўё вақтимиз кўпдек, об-ҳаво ва майда-чуйда арзимас нарсалар ҳақида гапирарди. Орадан ўн дақиқа ўтди (поезднинг жўнашига бор-йўғи етти дақиқа қолганди), ниҳоят у чарм сумкасидан керакли қоғозларни чиқарди. Шу орада безовталаниб, соатга қараётганимни сезиб қолди.\n– Йигитча, афтидан шошяпсиз шекилли, – деди кесатиб. – Очиғини айтсам, шошириб турганлар менга ёқмайди…\n– Сиз мутлақо ҳақсиз, жаноб муҳандис, – эътироз билдиришга журъат этдим мен, – лекин бир неча дақиқадан сўнг, поездим жўнаб кетади ва…\n– Ундай бўлса, – деди у шоша-пиша ҳужжатларни йиғиштирар экан, – кечирасиз, мен жуда афсусдаман, бу иш ҳақида бошқа сафар, сизнинг вақтингиз бемалолроқ бўлган пайтда гаплашармиз, азиз биродар, – дея жойидан қўзғалди.\n– Кечирасиз, – дея ғўлдирадим мен, – айб менда эмас, биласизми, бу поезд…\n– Буни менга аҳамияти йўқ, ҳа, аҳамияти йўқ, – деди у ва бир сўзлик эканлигини намойиш этаркан, кулимсираб қўйди.\nЎрнидан силжиган вагоннинг зинасига зўрға чиқиб олдим. “Нимаям қилардим! – дедим ўзимга-ўзим. – Майли, учрашувни кейинги сафарга қолдирсак-қолдирибмиз-да. Муҳими, йўлдан адашмасак бўлгани”.\nБиз далаларни ортда қолдириб борардик. Телеграф симлари дам юқорига кўтарилиб, дам пастга тушиб борарди, бепоён яйловлар бўйлаб кета бошладик. Уйлар тобора камроқ кўзга ташланарди, чунки биз шимол томон кетмоқда эдик. Маълум бўлишича, бу ерларда одамлар кам яшардилар, ҳа, бу ерлар овлоқ жойлар эди.\nАввалги ҳамроҳларим жойларида кўринмадилар. Мен жойлашган купеда юзидан нур ёғилиб турган роҳиб ўтирарди. У тинмай йўталарди. Ойна ортидан эса яна яйловлар, ўрмонлар, ботқоқликлар бирин-сирин ўтиб боарди. Бекорчиликдан соатимга қараб қўйдим. Йўталиб турган протестант роҳиби ҳам соатига қараб қўйди-да, бошини чайқади. Бу сафар мен ундан нега бошини чайқаганини сўраб ўтирмадим, чунки сабаби беш қўлдек равшан. Соат ўн олтию ўттиз беш дақиқа ўтганини кўрсатиб турарди. Демак, ўн беш дақиқа аввал биз иккинчи станцияга етиб келишимиз керак эди, ваҳоланки, станция узоқдан ҳам кўзга ташланмас эди.\nИккинчи станцияда мени севгилим Розанна кутиб олиши керак эди. Поезд манзилга етиб келганда, кутиб турган одамлар кўп эди. Улар орасида Розанна кўринмасди. Поездимиз ярим соатга кечикиб келганди. Мен станцияга сакраб тушдим ва вокзал биносидан ўтиб, вокзал олди майдонига югуриб чиқдим. Шу онда хиёбон бўйлаб кетаётган Розаннани кўриб қолдим: у бошини қуйи солганча тобора мендан узоқлашиб кетмоқда эди.\n– Розанна! Розанна! – дея қичқирдим овозим борича.\nАммо севгилим анча узоқлашиб кетганди. Тавба, у ҳатто бирон маротаба бўлса-да, ортига ўгирилиб қарагани йўқ. Ўзингиз инсоф юзасидан айтинг-чи, мен унинг кетидан югуришим, поездимдан қолиб кетишим ва умуман, ҳаммасидан воз кечишим мумкинмиди?\nРозанна ёлғизоёқ йўлдан кетиб бораркан, охири кўзга кўринмай қолди. Мен эсам, яна бир учрашувдан маҳрум бўлганимни англаб, тарвузим қўлтиғимдан тушганча, поездим томон қайтиб келдим. Мана энди шимолнинг пасттекисликлари бўйлаб, одамлар тақдир деб атаган ҳаёт ичига шўнғиб кетиб борардим. Муҳаббат деганлари шуми, ахир?\nЙўлда давом этардик. Кунлар кетидан кунлар ўтиб борарди, темир йўл бўйлаб тортилган телеграф симлари асабга тегувчи рақсга тушишда давом этардилар. Негадир ғилдиракларининг гумбирлашида аввалги шижоат сезилмасди. Негадир узоқдан кўринаётган дарахтлар, чўчиган қуёнлар каби кўз ўнгимиздан зумда ўтмай, маъюс ҳолда биз томон судралиб келаётгандек кўринарди.\nУчинчи станцияга чамаси йигирма кишилар атрофида одам йиғилган эди. Улар орасида мени кутиб олиши керак бўлган қўмита одами кўрнмасди. Перронга тушгач, уни суриштира кетдим. “Мабодо, сиз бу ерда қўмитадан оркестр ва байроқлар билан кутиб олишга келган хонимлар ва жанобларни кўрмадингизми?” – дея сўрай бошладим.\n– Ҳа, ҳа, улар келишган эди. Узоқ вақт кутишди ҳам. Сўнг кутиш бефойда, деб ҳаммалари тарқаб кетишди.\n– Уч-тўрт ой аввал, – дедилар кулиб.\nШу тобда паравознинг қўзғалишини билдирувчи ҳуштак овози эшитилди.\nПоезд ўрнидан жилди. Қани, олға, дадилроқ! Гарчи бизнинг тезюрар поездимиз иложи борича тез юришга ҳаракат қилса-да, бироқ аввалгидек шитоб билан юролмаётган эди. Ким билади дейсиз, кўмир сифатсизми? Ё ҳаво етишмаяптими? Ё совуқ халақит беряптими? Балки машинист чарчагандир. Ортдаги кенгликлар гўё жарликдай туюларди: унга қараган одамнинг боши айланарди.\nТўртинчи станцияда мени онажоним кутиб олиши керак. Поезд тўхтади, перрондаги харракда ҳеч ким кўринмас эди. Эринмай қор ёғмоқда.\nМен бошимни деразадан иложи борича чиқариб, атрофни кўздан кечира бошладим. Ҳафсалам пир бўлиб энди ойнани ёпмоқчи бўлиб турганимда, онажоним мени кутиш залида пойлаб ўтирганини кўриб қолдим. Онажоним шолрўмолга ўралиб харракнинг бир бурчагида мудраганча ғужанак бўлиб ўтирарди. Ё тавба, мунис онажоним кичрайиб кетибди-я!\nПоезддан сакраб тушдим-у, онажонимнинг истиқболига югурдим. Қучганимда, қоқсуяк бўлиб қолганини ҳис этдим ва совуқдан дилдираётганини сездим.\n– Онажон, узоқ вақт кутиб қолдингизми?\n– Йўқ, йўқ, ўғлим, – деди у суюнганча жилмайиб. – Бор-йўғи тўрт йилдан буён кутаман сени.\nОнам сўзларкан, кўзимга тик қарамас, гўё ниманидир қидираётгандай ерга қаради.\n– Ойижон, нимани қидиряпсиз?\n– Ҳеч нарсани. Жомадонларинг қани? Уларни перронда қолдирдингми?\n– Улар поездда, – дедим мен.\n– Поездда? – онанинг юзида умидсизлик пайдо бўлди. – Сен уларни ўзинг билан олиб тушмадингми?\n– Биласизми, менга… – онажонимга қандай қилиб тушунтиришни билолмасдим.\n– Ҳозир кетаман демоқчимисан, ўғлим. Ҳатто бир кунга ҳам қолмайсанми?\nОнажоним жим бўлиб қолди, қўрқув аралаш менга тикилиб турарди.\n– Эҳ, майли! Поезд кетаверсин! Ҳозир югуриб бориб жомадонларимни олиб тушаман. Ойижон, сиз билан қолишга қарор қилдим. Ахир сиз менинг келишимни тўрт йилдан буён кутасиз-а!\nБу гапларни эшитган онажонимнинг суюнганидан юзига қон югурди: у жуда хурсанд эди, юзида жилмайиш пайдо бўлди.\n– Йўқ, йўқ, жомадонингни олиб тушма. Сен мени тушунмадинг, ўғлим, – ёлворди у. – Мен ҳазиллашдим, тўғри, сен бу овлоқ жойда қололмайсан. Мени ўйлама, ўғлим. Мени деб умрингни бу ерларда ўтказмаслигинг керак. Агар сен ҳозироқ кетсанг, ҳаммаси яхши бўлади. Иккиланиб ўтирма. Бу сенинг бурчинг… Мен фақат бир нарсани – сени кўришни ният қилгандим, холос. Мана, ниҳоят, ниятимга етдим, биз кўришдик. Энди менга бошқа ҳеч нарса керак эмас, ўғлим!\n– Ташкачи, ҳой, ташкачи, – дея қичқирдим мен. Юк ташувчи бир зумда рўпарамда пайдо бўлди. – Учта жомадонни поезддан тушириш керак!\n– Бунга мен рухсат бермайман! – такрорлади онам. – Бундай имконият сенда бошқа бўлмайди. Ёшсан, ўғлим, ўз йўлингдан қолмаслигинг керак! Қани, тезроқ вагонга чиқиб ол! Бўлақол ўғлим, бўлақол! – онажоним ўзини кулишга мажбур этиб мени вагон сари итарарди. – Худо хайрингни берсин, шошил ўғлим, эшиклар ҳозир ёпилади.\nМен бахти қаро, худбин ўғил гарангсиб, қандай қилиб поездга чиқиб олганимни билмай қолдим. Ойнадан бошимни чиқарганча, онажонимга қўл силкитиб хайрлаша бошладим.\nПоезд ўрнидан қўзғалди. Тез орада онам ортда қолди. У тобора кўзимга кичрайиб кўриниб борарди. Мунис онажоним ғамгин боққанча, ёғаётган қор остида перронда ёлғиз ўзи турарди. Сўнг, борган сари онамнинг жуссаси кичрайиб, ниҳоят, бир нуқтага айланди-ю, тез орада кўздан ғойиб бўлди. Алвидо, онажон!\nЙиллар-ла ўлчанадиган кечикиш билан биз шошгандан-шошамиз. Аммо қаерга?\nКеч кира бошлади. Совуб қолган вагонларда деярли ҳеч ким қолмаганди. У ер-бу ерда қоронғи купеларнинг бурчакларида сабрли нотаниш йўловчиларни учратиш мумкин эди, холос: совқотаётган бўлсалар-да, нолимасдилар.\nБиз қаерга кетаяпмиз? Сўнгги станцияга ҳали қанча бор? Биз у ерга етиб бора оламизми? Туғилиб ўсган жойлардан, ўзинг ёқтирган одамлардан шу даражада шошиб жўнаб кетиш шартмиди? Сигареталаримни қаерга қўйдим экан-а? Эҳ-а, улар камзулимнинг чўнтагида-ку! Орқага йўл йўқ, бу аниқ!\nҚани, машинист, поездингнинг тезлигини ошир! Афт-ангоринг қандай экан сени? Исминг нима? Сени танимайман, ҳеч қачон кўрган ҳам эмасман. Агар сен менга ёрдам бермасанг, ҳолимга вой! Машинист, бардам бўл, ўтхонага охирги кўмирларни ташла, илтимос, бу шалдироқ арава яна аввалги паровоздек учиб юрсин-да, тим қоронғуликни ёриб, кириб борсин! Худо ҳаққи, бўшашма машинист, ухлаб қолма. Балки биз кўзлаган манзилимизга эртага етиб борармиз.\n← Аввалги Аввалги Исломий таълим муассасаларига қабул эълон қилинади\nКейинги → Кейинги: Шерали Турдиев. Улар Германияда ўқиган эдилар (1992)


01:45 10 Август 2020\n14:21 10.01.2019 Ҳавола олиш\nБакит Толканов. Sputnik Ўзбекистон\nSputnik Қирғизистон президентларнинг фарзандлари қандай бизнес билан шуғулланишини ўрганиб чиқди. Айтишларига кўра, уларнинг кўпчилиги жуда бой.\nОзарбайжон етакчиси Илхом Алиевнинг оиласида уч нафар фарзанд бор: президентнинг ёлғиз ўғли Гейдар ўтган йил кузида ҳарбий хизматга кетди. Расмий маълумотларга кўра, президентнинг қизлари Лейла ва Орзу ижтимоий фаолияти билан шуғулланади. Хусусан, Лейла Гейдар Алиевнинг жамғармасининг раҳбари ўринбосари лавозимида фаолият олиб боради. Бироқ, айрим ОАВларига кўра, уларда Озарбайжон турли корхоналарида миллион долларлик улуши бор.\nПрезидент Азербайджана Ильхам Алиев (второй справа) с супругой Мехрибан (третья справа), сыном Гейдаром (первый справа) и дочерьми Арзу и Лейлой\nПрезидент Армен Саркисянда икки нафар ўғли бор: Айк ва Вартан. Улар ҳақида маълумот жуда кам. ОАВлар ёзишича, Вартан - IT-ишбилармон ва ахборот технологиялар бўйича мутахассис. У Knightsbridge Group холдингга раҳбарлик қилади. Компаниянинг асосий вазифаси – ахборот хавфсизлигини таъминлаш. Армения конституциясига кўра, президент ваколатлари кўп эмас, асосий ҳокимият ваколатлари ҳукумат ва парламент ўртасида тақсимланган.\nТўнғич қиз – Дарига Назарбоева. Унинг ёши 55 да, у бизнесмен, сиёсатчи ва дипломат Рахат Алиевга турмушга чиққан. Алиев 2015 йилда вафот этган. Оилада уч нафар фарзанд бор. Дарига Назарбоева ОАВларга раҳбарлик қилган, ишбилармонлик билан шуғулланган, Нурбанк акционери ҳам бўлган. Шунингдек, “Асар” партиясига раҳбарлик қилган. Шу билан бирга, Қозоғистон парламентининг қуйи палатаси депутати, бош вазир ўринбосари лавозимларида фаолият кўрсатган. Ҳозирги вақтда парламентнинг юқори палатасида депутат бўлиб ишламоқда.\nForbes журнал маълумотларига кўра, унинг бойлиги 3,2 миллиард доллар, шунча маблағ унинг турмуш ўртоғида ҳам баҳоланмоқда.\nПрезидент Украины Петр Порошенко с семьей во время празднования Дня Независимости в Киеве. Слева - дочь Евгения. Справа налево - дочь Александра, сын Михаил и супруга Марина.\nКерсти Кальюлайд икки марта тушмушга чиққан, унинг тўрт нафар фарзанди бор. Икки нафар болаларининг ёши жуда кичик, катта фарзандлари тўғрисида маълумотлар жуда оз. Бир неча йил аввал тўнғич қизи Силья Мярдля (Тальвик) ўқитувчи бўлиб ишлаши ҳақида маълумотлар пайдо бўлганди. Президент ўғли Сийм Тальвик Sorry As A Service стартап ривожлантириш билан шуғулланади.


Замонавий “изқувар” ёхуд Республика суд-экспертиза маркази фаолиятига бир назар (2019 йил, 20 сон) | insonvaqonun.uz\nБош саҳифа/Олам ва одам/Замонавий “изқувар” ёхуд Республика суд-экспертиза маркази фаолиятига бир назар (2019 йил, 20 сон)\nПОРАХЎРЛИК, коррупция, таъмагирлик, терроризм каби жиноят ишларини фош этишда суд-фонография экспертизаси муҳим аҳамиятга эга.\nБу турдаги экспертизани ўтказиш суд ва тергов идораларининг кўплаб мурожаатларини ҳисобга олиб, Марказий Осиёда биринчи бўлиб, Ўзбекистонда 1992 йилда ташкил қилинди. “Фонография” жумласи грекча\nсўз бўлиб, “phone — товуш, овоз, нутқ, шовқин grapho — чизаман, ёзаман, қарайман, кўриб чиқаман”, деган маъноларни билдиради.\nУшбу жумла биринчи бўлиб, XX асрнинг 60 йилларида польшалик криминолог А.Шварц томонидан қўлланилган.\nСуд-фонография экспертизасининг мақсади тадқиқот қилинувчи фонограмма ёзиб олинган асбоб-ускунани, рақамли товуш ёзиш мосламаларига ёзиб олинган суҳбат (фонограмма)ни текшириш натижасида иш бўйича аҳамият касб этадиган далилий фактлар, яъни суҳбат мазмуни, иштирок этган шахслар сони, жинси, шахсни, суҳбат шароитлари ва бошқаларни аниқлашга қаратилгандир.\nҲозирги кунда Республика суд-экспертизаси марказида суд-фонография экспертизаси лабораториясининг экспертлари\nтомонидан таққослаш, диагностик айрим ҳолларда эса таснифлаш масалалари ҳал қилиниб келинмоқда. Эслатиб ўтиш жоизки, авваллари ўзбек тилида бўлган фонограммалар ҳеч қаерда тадқиқот қилинмаган. Айни вақтда марказда суд-фонография экспертизасини рус ва ўзбек тилларида ўтказиш ташкил қилинган ягона муассаса ҳисобланади. Зарур ҳолларда эса тегишли мутахассислар жалб этилиб, бошқа тилдаги фонограммаларни ҳам текшириш мумкин.\nСуд-фонография экспертизасининг объектларига қуйидагилар киради: оғзаки нутқ аудио-видео фонограммаси, фонограмманинг стенограммаси ва товуш ёзиб олувчи воситалардир (рақамли диктофон, уяли телефон аппарати, флэш-хотира картаси, компакт ва рақамли диск ва ҳоказолар).\nЭкспертиза тайинланаётганда бу ҳақдаги қарорда ҳар доим тадқиқот қилинувчи объектлар аниқ ва лўнда кўрсатилиши лозим. Бунинг учун суҳбатнинг бошланиш ва тугалланиш сўзлари, уни масалан, компакт дискнинг қайси файли ёки рақамли диктофоннинг нечанчи йўлакчасида ёзилган эканлиги баён қилиниши шарт.\nЭксперт текшириши лозим бўлган объектлар ва ашёвий далиллар экспертга ўралган (қадоқланган) ва муҳрланган ҳолда тақдим этилиши керак.\nСуд-тергов органи ходими гумонланувчидан намуна олаётганда унга матнни ўқиттириб намуна олиш мақсадга мувофиқ эмас. Чунки эркин равишда гапираётган шахс билан бирон- бир матнни ўқиётган шахснинг ҳолати икки хил бўлиши маълум, бундан ташқари, ўқилган матнларда шахс, ўзига хос бўлган сўзларни, ибораларни, гап тузишларни қўлламайди. Бу эса, ўз навбатида, тадқиқот ўтказиш жараёнига салбий таъсир кўрсатади.\nФонография экспертизасини тадқиқотлари орасида аудитив ва лингвистик тадқиқот асосий ўринни эгаллайди. Аудитив таҳлил орқали шахснинг қайси жинсга, нутқнинг қайси ҳудуд шевасига мансублиги, баъзан касби, нутқи рус тилида бўлсада она тили қайси тил эканлиги, нутқидаги камчиликлар, ёзиб олиш жараёнида шахснинг ҳиссий ҳолати ва бошқалар аниқланиши мумкин.\nЮқорида баён этилганларга мисол қилиб эксперт амалиётида бўлиб ўтган қуйидаги ҳолатни келтириш мумкин: республикамиз вилоятларининг биридан тайинланган экспертизада шундай бир воқеа бўлган. Келин қайнонаси билан урушиб қолади. Оқибатда ошхонага кириб ўзига-ўзи пичоқ санчийди. Буни қўшнилардан бири беҳосдан кўриб қолиб, уни қутқариб қолади. Келин эса ўлмаганига шарманда бўлмай деб, ўзига-ўзи керосин сепиб олов қўяди. Ҳовлида қий-чув бошланади. Шу пайт келиннинг қайниопаси келиб қолади ва уни тезда касалхонага олиб боради. Бўлиб ўтган фожиадан хабар топган тергов органлари ўз вакилини зудлик билан касалхонага юборишади. Терговчи етиб келиб, оғир аҳволда ётган, ўлим билан олишаётган келиннинг кўрсатмаларини диктофонга ёзиб олади. Оғриқ азобида чинқириб ва орада терговчи берган саволларга жавоб бераётган келин даҳшатли қичқириб бир оздан сўнг вафот этади. Келиннинг ота-онаси табиийки, диктофонни эшитиб ўз қизининг овозини танишмайди ва турли эътирозлар келтира бошлайдилар. Чунки диктофонга ёзиб олинган кўрсатмаларда келин қайнона билан келишмаганлиги туфайли ўзига-ўзи пичоқ урганлиги ва ўлмай колганлиги сабабли шарманда бўлмай, деб ўзини ёқиб юборганини айтади. Лекин унинг оила аъзолари бу овоз қизимизники эмас, қайниопаси терговчи билан келишиб, атайлаб овозини ўзгартириб ёзган дейишиб, юқори турувчи инстанцияларга шикоят аризаларини ёза бошлашади. Натижада, шикоят аризаларида кўрсатилган важларни текшириш учун касалхонада ёзилган суҳбат ва қайниопанинг овози ва нутқи намуналари олиниб суд-фонография экспертизаси тайинланади. Ушбу иш бўйича ўтказилган экспертиза жараёнида экспертлар анчагина мураккабликларни бошдан кечирдилар. Касалхонада ёзилган суҳбат чоғида терговчининг саволларига келин бутун бадани куйиб, эриб кетганлиги сабабли, азобли оғриқ билан чинқириқлари аралаш жавоб берар ва суҳбат унинг ўлим билан олишаётиб аянчли қичқирган ҳолда жон таслим бўлиши билан якунланган эди. Экспертиза ўтказиш жараёнида жуда кўплаб тиббиётга оид бўлган адабиётларни ҳам ўрганиб чиқдик. Танаси куйган, оғриқ азобларида бўлган шахсларнинг психик, физик ҳолатлари ва бундай вақтда овоз ва нутқдаги ўзгаришлар борасида изландик. Маълумки, одам танаси таркибининг асосий қисми сувдан иборат. Шу сабабли ёнган тери тезда эриб, куйиб, бир-бирига ёпишиб қолади. Ушбу ишда терговчи кўрсатмаларини ёзиб олган аёлнинг (шахснинг) оғзи, юзи терилари куйиб кетганлиги ва ёпишиб қолганлиги сабабли, нутқ аъзоларида ҳосил бўлаётган товушлар оғиз терисининг ёпишиб кетганлиги учун овози яхши чиқмай чийиллаб, гоҳида хириллаб бурун орқали талаффуз қилинганлиги аниқланди. Овоз ушбу ҳолатда тезлиги бўйича нотекис, ноаниқ, рангсиз ёки тезлашиб кетиши мумкинлиги исботланди.\nНамуна сифатида ёзиб олинган қайниопанинг ёши катта бўлиб, унинг овози баланд, йўғон, тезлиги ўртача, сўз ва ибораларни қўллаш тартиби ҳам ўзгача. Касалхонада олинган фонограммада эса аёлнинг овози жарангли, ёшида ҳам фарқ катта эди. Лекин юқорида келтирилган тафсилотларни соғлом одам атайлаб ўзгартириш хусусиятига эга эмас. Инструментал (асбоб-ускунали) таҳлил ҳам ушбу овозлар ва нутқлар бир шахсга эмас, балки турли хил ёшдаги икки шахсга тегишли эканлигини кўрсатди.\nЮқоридагиларни инобатга олиб тақдим қилинган терговчи касалхонада ёзиб олган суҳбат иштирокчисининг овози ва нутқи намуна сифатида тақдим қилинган қайниопанинг овози ва нутқига тегишли эмас, деган хулосага келинди.\nРеспублика суд-экспертизаси марказининг суд-фонография экспертизаси лабораторияси мудири


Ортингизда бир чимдим меҳр қолсин - AmuNews.uz - энг сўнгги янгиликлар\nМеҳр қаҳат бўлмасин, азизлар\nМеҳр. Бор-йўғи тўртта ҳарфдан иборат бу сўзда не сеҳр борки, инсоният туғилганидан то сўнгги нафасигача шу мўъжизавий туйғу оғушига интилиб яшайди. Шунданми, момо-боболаримиз дуога қўл очганларида улуғ Тангри таолодан ўғил-қизларига ақл-фаросат, шафоатли ҳаёт, эл-юртига меҳр-оқибат ва бирдамлик сўрашни асло канда қилмайдилар. Момо-боболаримиз биладилар: меҳр илдиз отган оилада инсон, аввало ота-она, туғишганлик қадри ҳамиша баланд тутилади. Бундай оилалар ҳам, оила аъзолари ҳам эл-юртга файз бағишлаб яшайдилар. Халқига, Ватанига фидойилик қилувчилар ҳам ана ўшалардир. Оиладаги меҳр-оқибатдан ранг олиб, элга қўшилган, эл бўлган бу каби инсонларга нисбатан қалбимизда ҳавас уйғонади. Лекин...\nБор-йўғи бешта ҳарфдан иборат бу инкор сўз кўнглимизда аввало ҳадик уйғотади, сўнгра... Сўнгра ўз хулқ-атвори билан атрофидагиларга озор етказувчи, дилларга ранж-алам солиб, кўзларни бемаврид ёшлагувчи инсонларнинг меҳрдан йироқ дунёсига мўралаймиз-у, вужудимиз музлайди. Меҳрибон кўнгиллардан ранг олиб шодланган кўнглимиз хира тортади.\n“Лекин шундайлар ҳам борки, ўз жигарбандидан меҳрини дариғ тутиб яшайди”, – дейишимиз билан кўз олдимизда меҳр қаҳат оила, меҳрдан мосуво одамлар, тунд чеҳралар гавдаланади. Шунда дилимиздан бир фикр кечади:\n– Меҳр қаҳат бўлмасин, азизлар! Меҳрсизлик инсонларни бир-биридан узоқлаштиради, обрўсизлантиради ва ... эл-юрт назаридан қолдиради...\nЎгайлик деворини қулатган меҳр\nЯқиндагина биз билан ҳам-нафас, тўлиб-тошиб яшаб юрган ажойиб онахонимиз бехос ётиб қолибдилар. Гап-у сўзи ўринли, ҳикматли, ниҳоятда фариштали онахоннинг маҳаллада ҳурмати биланд эди. Кўргани бордим. Ёшлигида ниҳоятда гўзал ва латофатли бўлган бу аёлни кексалигида ҳам гўзаллик тарк этмаган, юзи-кўзи нурли эди. Хасталик гўё адашиб унинг жисмини маҳв этган-у, бир куни тарк этадигандай:\n– Худойимга ёқибман, шекилли, дард берди, шифосини ҳам беради, шукур. Онахоннинг ҳар бир лутфида шукрона, дардидан сўз очмадилар. Гарчи тўшакда бўлсаларда, мени шодон кутиб, самимий хайрлашдилар. Икки кундан сўнг эса онахон бандаликни бажо келтирдилар. Садрхонада “онам”лаб, “опам”лаб, “жигарим”лаб йиғлаганлар, онахоннинг тобутига бир бора елка тутмоққа ошиққанларнинг ҳисоби бўлмади.\nМен онахоннинг бутун ҳаётини яхши билардим: ота-онадан ёлғиз фарзанд бўлган бу аёл икки марта турмуш қурди, фарзанд кўрмаган, иккинчи турмушида онасидан айрилиб етим қолган беш нафар болага оналик меҳр-муҳаббатини берган, ўқитиш, уйли-жойли қилиш учун ўзини ўтга-чўққа урган, болалар отасидан ҳам айрилиб қолганида тақдирнинг бемаврид синовларига бардош бериб яшаган бағрикенг, кўнгли тоза, меҳр-оқибатда тенгсиз аёл эдилар. Каттаси 10 ёшда, кичиги 1 ёшда онадан, сўнг отадан айрилган гўдаклар аёлнинг меҳр ардоғида улғайишди. Уларнинг қалбига ўгайлик умуман ёт эди. Онахон тузган оилавий тартиб, оилавий тутум уларнинг қалбини меҳр нури ила зийнатлаган эди. Бу оилага дилларда ҳавас бисёр эди. Тарбияли, бир-бирига меҳрибон, солиҳ фарзандлар онахоннинг ортида бир сўлим мевазор боғ каби гуркираб қолдилар. Мисоли меҳр-муҳаббат бўстони каби!\nҲаддан ортиқ меҳр – исрофдир\nМаҳаллада обрў-эътиборли яна бир онахон вафот этдилар. Ўзбекчилик, жанозага бордим. Онахоннинг қизлари, туғишганлари саф тортиб ўтирган садрхонада аянчли ҳолат: келинлар бир тараф, онахоннинг қизлари бир тараф даҳанаки жанг устидан чиқдик. “Астағфуриллоҳ!” – деб ёқасини тутамлаган қанча-ю, уларни муросага келтирмоққа интилганлар қанча?!\n– Онамнинг сирғасини нега ечиб оласан, не ҳаққинг бор! – Келинларни талайди қиз.\n– Олтин ва кумуш узугиям йўқ, – қўшимча қилади яна бири.\nОнахонинг келинлари лом-мим дейишмайди. Лекин тилли-жағли овсинлардан бири қизларни “гиж-гиж” лайди:\n– Арчаси (сандиқ)да фалон-фалондай нарсалари ҳам бор эди-я, чиқмади...\nКекса момолардан бири ўртага тушди:\n– Бибижон (исми ўзгартирилди) барча оғирликни ўз гарданига олиб, сизларга фақат меҳр беравериб, меҳр кўрмаган экан, бечора. Отадан меҳр кўрмади, эрта етим қолди, деб нуқул ўзи югуриб-елиб, сизларни талтайтириб юборган экан. Ортидан бундай можаролар чиқишини ҳам билган, бояқиш. Бибижоннинг сирғаси ҳам, узуклари ҳам менда, нима қиласизлар? Мениям талайсизларми ё онангизни охират манзилига тинчгина кузатасизларми?\nҲамма жим бўлиб қолди. Жимликни оиланинг балоғатга етмаган 12 яшар кенжа ўғли бузди. У даҳлизда, маййит ётган эшик олдида уввос тортиб йиғларди:\n– Мен онажонимни бир кўрай, менга онажонимни кўрсатинглар!\nБу ҳолатдан йиғлаган ҳам йиғлади, йиғламаган ҳам йиғлади. Ўзларидан тиниб-тинчиб кетган уч қиз ва икки ўғил маййит ётган эшикдан бош суқиб, онаизорининг дийдорини сўнгги бор кўришга шошилмади.\nМаълум бўлишича, онахон ўлими олдидан кенжатой ўғли учун йиғиб қўйган жамики нарсаларига қўшиб сирға ва узукларини ҳам маҳалла имоми гувоҳлигида қўшни момога топширган эканлар ва “ўғлим уйланганида ишлатинглар” , – дея илтимос қилибдилар.\n“Меҳрибон ва мушфиқ бу аёлнинг бу иши балки тўғри бўлгандир”, – деган ўй кечди дилимдан. Болаларига ҳаддан ташқари меҳр беравериб, пировардида “онамиз шундай қилиши керак”, – деб қабул қилган, фақат меҳр кўравериб, худбинлашиб кетган фарзандларига ишонмагани тўғридир? Агар фарзандлари дилида онасидан олган меҳрга озгина бўлса-да меҳр қайтариш ҳисси бўлганида садрхонада “онам”лаб йўқлаш ўрнига сирға билан узук талашмас эди.\nШу ерда Навоий ҳазратларининг: Меҳр кўп кўргуздим, аммо меҳрибоне топмадим” радифли машҳур ғазали ёдга тушди. Кўрганим, кузатганимдан ҳаётий хулоса шуки, биз фарзандларимизга ортиқча меҳр беравериб, меҳримизни исроф қилмайлик, меҳр бериш асносида улар қалбида яқинларига нисбатан меҳр туйғусини ҳам уйғотайлик, азизлар. Меҳр кўргузиб, меҳр кўрмоқ яхши тарбия ва тутум эканлигини унутмайлик.


Оқ тут ва қора тут — Фарғона шифокори\n18.05.2018 18.05.2018 fsh.uz\nБуюк табиб Абу Али Ибн Сино нордон тут оғиз ва томоқ шишларини қайтаради, барги эса томоқ шишлари ва оғриғига фойдадир, қуритилгани ёмон яраларга шифо бўлади деб ёзган. Алломанинг ёзишича, тутнинг ҳамма хилини ҳам таомдан илгари ейиш керак.\nОқ тут меваси ҳарорат кўтарилганда, ичак хасталикларида, қонни тозаловчи ва кўпайтирувчи, пешоб ҳайдовчи, юрак мушагининг қисқариши сусайганда қувват бўлади.\nТут пўстлоғи қайнатмаси турли яраларни битиришда, балғам кўчиришда кор қилади.\nХитой табобатида тут пўстлоғи диабетга қарши йиғма чойлар таркибига киритилган. Ветнамда тут баргидан «Фомидол» номли дори яратилган. Бу дори биоген стимулятр бўлиб, ревматизм, тери хасталигида, экземада тавсия этилган. Японияда эса тут дарахти гулларидан махсус косметека креми — малҳам тайёрланади. Бу малҳам теридаги пигментсимон доғларни кетказишда, юздаги сепкилни йў-қотишда қўлланилади. Тут мевасида фосфор борлиги учун ёш болаларга ва аёлларга ҳомиладорликнинг иккинчи ярмида жуда фойдалидир. Тут меваси болаларда учрайдиган рахит хасталигининг олдини олишда ажойиб малҳамдир. Ота-боболаримиз тут мевасини қуритиб, қишда ёнғоқ ва майиз билан тановул қилдириши ҳам бежиз эмас.\nТут меваси қай йўсинда қўлланса, шифо бўлади ва яна қандай хасталикларда ишлатилади?\nБронхит, ўпка шамоллаш, бронхиал астмада\n800 гр, қандга (ёки шакарга) 1 л сув қуйиб, шакар эриб кетгунга қадар оловга қўйилади ва олдиндан тайёрлаб қўйилган тут мевасининг шираси ва бир дона лимон шираси унга аралаштирилади. Яна оловда қайнагунча пиширилади. Тайёр бўлган ширадан 1 қошиқдан кунига 5 маҳал ичилади. Бу шира балғам кўчириш хусусиятига эга.\nКамқонлик, бод, қанд хасталигида\nТут меваси майдалаб эзилади, 2 қошиқ мева 200 мл, қайноқ сувга аралаштирилади. Термосда 4 соат дамланади. Сузилади, 50 граммдан 4 марта таомдан олдин ичилади.\nМиокардиодистрофия, юрак ророгида\nЯхши пишиб етилган тут мевасини ҳар куни 250-350 граммдан 4 марта истеъмол қилиш даркор, 3,4 ҳафтадан кейин беморнинг аҳволи яхшиланади, оғриқ пасаяди, енгил нафас олади.\nтут мевасининг шираси сув билан аралаштирилади. Сўнг шу аралашма билан оғиз чайилади.\nЗарарланган, яъни лат еган жойга тут меваси шираси суртилади.\nФото: mrt-domodedovo.ru Ошқозон тирнаб турганда тановул қилиш ман этилган маҳсулотлар рўйхати: Хамиртуруш У ошқозон гази ишлаб чиқарилишига ҳисса қўшади, ошқозон шишиб кетади, биламизки, бу жуда ёқимсиз жараён. Шунинг учун, ...\nҚонда гемоглабин миқдорининг пастлаб кетиши организмда жиддий ўзгаришларга сабаб бўлиши мумкин. Тез-тез шамоллаш (имунитет сустлиги билан бирга) толиқиш, бош оғриқлари, хотира сустлашиши, ақлий фаолият билан боғлиқ ўзгаришлар шулар жумласидандир. Алоҳида ...\nГижжа қуртлари асосан болажонларни қийнайдиган муаммолардан бири бўлиб, ошқозон-ичакларида паразитлик қилади. Аслида гижжалар бошқа паразитлар каби деярли барча инсонларнинг овқат ҳазм қилиш аъзоларида маълум миқдорда бўлади. Лекин иммунитети заиф инсонларда улар ...\nШифокорлар бешик хусусида аниқ бир тўхтамга келишмаган. Улар бешикни мунозарали мавзу ҳисоблайдилар.\nНондаги картошка касаллиги бу — иссиқлик 36 даражадан ошганда юзага чиқади. зарарланган ноннинг ички юмшоқ қисми ёпишқоқ бўлиб, ундан ёқимсиз ҳид келади. бу аломатларни ноннинг ташқи қисмидан сезиб бўлмайди. Бу ...\n← Боғчаларда болалар соғлиғи муҳофаза қилинади\nСоғлиқни сақлаш вазирлиги ҳафтанинг ҳар пайшанба кунини “Соғлом овқатланиш куни” деб белгилади →\n20.11.2018 fsh.uz 471\n06.04.2018 fsh.uz 962


Вирус блокаторлари коронавирусдан ҳимоя қиладими? | Qalampir.uz\nВирус блокаторлари коронавирусдан ҳимоя қиладими?\nИнтервью\t09 Декабрь 2020 21:24 15971\nКоронавирус пандемияси бошлангач, тиббий ниқоблар, дезинфекция воситалари ва вирусларга қарши дори-дармонларнинг савдо ҳажми ортди. Аввалига барча мамлакатларда уларнинг тақчиллиги сезилган бўлса, орадан вақт ўтиб, дорихоналарда янги турдаги маҳсулотлар пайдо бўлди. Коронавирус баҳонасида вирус блокаторлари ҳам оммалашди. Кимдир уларни янги турдаги коронавирус COVID-19 дан ҳимояловчи энг самарали восита деса, яна бошқалар унинг коронавирус учун фойдасиз эканини айтади. Хўш, аслида қандай? Биз ушбу саволларга аниқлик киритиш мақсадида Вирус-стоп лойиҳасининг маркетинг бўйича менежери Малика Юсупова билан суҳбатлашдик.\nФеруза Нажмиддинова, журналист: — Вируслар блокатори нима?\nМалика Юсупова, Вирус-стоп лойиҳасининг маркетинг бўйича менежери: — Ecom air mask вируслар блокатори – бу хлор диоксидидан фойдаланган ҳолда вируслар, бактериялар, замбуруғлар ва аллергенлар каби ҳаётимизда учрайдиган барча микроб турларини йўқ қилиш учун мўлжалланган инновацион технология бўлиб, у ҳаво йўли билан юқадиган касалликлардан максимал ҳимоя қилиш хусусиятига ҳам эгадир.\nФ.Н.: — Вируслар блокаторлари ва коронавирус ўртасида қандай боғлиқлик мавжуд. Блокатор тўғридан-тўғри айнан COVID-19 тарқалиши билан машҳурликка эришди.\nМ.Ю.: — Дарҳақиқат, улар карантин даврида оммалашди. Гарчи биз ушбу маҳсулот савдоси билан 3 йилдан ортиқ вақтдан бери шуғулланяпмиз. Дунё бозорида блокаторлар 10 йилдан ортиқ вақтдан бери мавжуд. Бироқ, биз ҳеч қачон Ecom air mask коронавирусдан тўғридан-тўғри ҳимоя қилиши ҳақида айтмаганмиз. Aммо у танани грипп, шамоллаш ва аллергиядан ҳимоя қилиши мумкин.\nВирус блокаторлари оммалашганини айнан бу йил бошида коронавирус тарқалиши билан боғлаш мумкин, шуни айтишим мумкинки, агар унга вақт нуқтаи назаридан қарасак, биз ушбу маҳсулотни уч йилдан буён оммалаштиришга ҳаракат қиляпмиз. Бутун дунёда сўнгги ўн йил ичида у кундалик ҳаётнинг бир қисмига айланиб улгурди. Шу сабабли, биз Ecom air mask вирус блокаторларини коронавирус инфекциясининг давоси сифатида кўрсатмаймиз, бизнинг ҳаво ниқобимиз профилактикага мослаштирилган.\nФ.Н.: — Нима блокаторлар коронавирус пайдо бўлгандан кейин оммалашди?\nМ.Ю.: — Менимча, одамлар номаълум касалликдан қўрқиб, ҳар қандай нарсани қўллай бошлаганликлари билан ушбу ҳолатни боғлаш мумкин. Шунингдек, кўплаб таниқли шахслар улардан фойдаланишни бошладилар. Ҳатто, бошқа мамлакатларда ҳам блокаторларга бўлган талабнинг ошиши кузатилди. Хусусан, Япониянинг ўзида савдо дўконлари пештахталарида айнан вирус блокаторларининг қолмагани кўзга ташланди. Улар одамга ҳеч қандай таъсир ўтказмасдан, атрофимиздаги ҳавони дезинфекциялаш орқали ҳимоя қилишини инкор эта олмаймиз. Ҳар қандай ҳолатда, оддий гигиена қоидаларига риоя қилишингиз ва бевосита алоқаларни чеклашингиз лозим.\nШуни ҳам ҳисобга олиш керакки, вирус блокаторлари, хусусан, бактериялар, замбуруғлар ва чангчалардан ташқари ҳавони вируслардан дезинфекция қилади, коронавирус ҳам вирус бўлиб, кейинчалик хлор концентрацияси билан реакцияга киришувчи оқсил қобиғига эга. Бу вируслар учун зарарли, аммо одамлар учун мутлақо зарарсиздир.\nШунингдек, вирус блокаторининг ҳаво ниқоби эканлигини ҳисобга олиш керак, аммо тўғридан-тўғри алоқаларга нисбатан у ҳимоя қилишни кафолатлай олмайди. У ҳавода айланиб юрадиган вируслар, бактериялар, замбуруғлар ва чангчаларга қарши профилактика қилади. Шунинг учун, блокаторлардан фойдаланиш билан бирга оддий гигиена қоидаларига риоя қилиш орқали сиз юқтириш эҳтимолини максимал тарзда камайтиришингиз мумкин.\nФ.Н.: — Aгар мен ушбу блокаторни тақишни бошласам, унинг амал қилиш муддати қачон тугайди?\nМ.Ю.: — Ecom air mask вирус блокатори 30 кунга мўлжалланган, шу даврда хлор диоксидидан иборат блокатор ҳаводаги сув буғи билан реакцияга киришади ва ҳавони 1 м3 радиусда зарарсизлантирувчи ҳимоя шарини ҳосил қилади. Муддати тугагандан сўнг, у дезинфекцияловчи ҳудудни ажратишни тўхтатадими?\nФ.Н.: — У шунчаки ҳимоя қилишни тўхтатадими? У одамлар учун зарарли бўлиб қолмайдими?\nМ.Ю.: — Вирус блокатори шунчаки ҳимоя қилишни тўхтатади, аммо ҳар қандай ҳолатда ҳам у одамлар учун зарарли бўлмайди, хлор диоксидининг бутун ҳажми реакцияга киришади ва биз олдинроқ муҳокама қилганимиздек, дезинфекцияланган ҳудудни ажратишни тўхтатади.\nФ.Н.: — Aйни даврда бозорда сифатли ва сифатсиз тиббий ниқоблар мавжуд. Дорихоналарда 10 000 ва 20 000 сўмлик блокаторлар ҳам бор. Бошида уларнинг нархи 250 000-300 000 сўм эди. Блокаторлар масаласи вазият қандай?\nМ.Ю.: — Шубҳасиз, ҳозирги вақтда бозор турли хил блокаторлар билан тўлган. Ҳар бир ишлаб чиқарувчи ўз хусусиятларига эга бўлиб, маълум сертификатларни тақдим этади ва керакли тадқиқотларни олиб боради. Ҳар қандай маҳсулотнинг, шу жумладан блокаторларнинг нархи бевосита бунга боғлиқдир. Шунингдек, асл маҳсулот эканлиги, етказиш шартлари, сақлаш масалалари ҳам бор. Маҳсулотларимизга келсак, бизнинг товарлар тўлиқ сертификатлангани, ташиш ва сақлаш шартларига риоя қилиниши ҳақида ишонч билан айтишимиз мумкин. Биз олиб киришни қайта тиклаганимизда, блокаторлар нархи янада юқори эди, биз нархларни барқарорлаштириш ва нархнинг асоссиз кўтарилишининг олдини олиш учун қўлимиздан келганича ҳаракат қилдик. Aйни пайтда чакана нархлар 150 минг сўмга тенгдир. Ушбу маҳсулотларнинг барчаси барча керакли ҳужжатлар ва сертификатларга эга. Биз Япон ишлаб чиқарувчисини тарқатмоқдамиз ва бизнинг асосий устунлигимиз – ФДA сертификатидир. ФДA – бу нуфузли америка тартибга солиш органи бўлиб, унинг асосий мақсади асосан бозорга сифатсиз, зарарли маҳсулотларнинг кириб келишининг олдини олишдан иборатдир. Шу сабабли, биз маҳсулотимиз сифатини ишонч билан эълон қилишимиз мумкин.\nФ.Н.: — Сизнингча, бозордаги 20 000-30 000 сўмлик блокаторлар, қанчалик сертификатланган, улар асл маҳсулотларми, зарарсизми ва қандай қилиб сохта маҳсулотларни асл маҳсулотлардан ажратиш мумкин?\nМ.Ю.: — Биз кимдадир асл, бошқа бировда эса зарарли маҳсулот деб даъво қилмаймиз. Биз фақат ўз маҳсулотимиз учун жавобгармиз, чунки биз ҳужжатлар ва далилларга асосланамиз. Бизга бошқа блокаторларнинг кучли ҳид чиқариши ҳақида мурожаатлар келиб тушган ҳолатлар бўлган (эҳтимол у ерда ажратиб чиқариш технологияси бузилгандир ва ҳоказо). Бизнинг маҳсулотимиз бироз сезилиб турадиган ҳид чиқаради ва одамларнинг ғашига тегмайди.\n14 Май 17:53 27906


Заҳар – oliymahad.uz\nҲусайн амаки шаҳардан қишлоққа қайтаётган эди. Унинг кайфияти аъло. Чунки, ўзи билан бозорга олиб борган молларини барчасини сотди. Йўлда эса эшагини ўтлатиш ва ўзи ҳам бироз мизғиб олиш мақсадида булоқ бошида тўхташга қарор қилди. Булоқнинг ёнгинасидаги дарахт соясида уйқуга кетишдан олдин қўлга киритган пуллари ҳақида ўйлади. Уларни ишончли жойга қўйиш керак эди. Пуллари жойида эканлигини текшириб бўлгач, халтачасани қўйнига солдида уйқуга кетди.\nБахтга қарши бу ҳолатни дарахтда бир қароқчи кузатиб турар эди. Инсонларга бахтсизлик келтириш эвазига яшайдиган бу қароқчининг кўзлари хурсандчиликдан ёниб кетди. Ҳусайн амакининг ухлаганига ишонч ҳосил қилган золим секингина дарахтдан сирғалиб тушди. Сўнгра чўнтагидан қамиш пояси ва заҳар солинган қутини чиқарди. Қамишнинг ғовак пояси ичига заҳарни солдида, аста уйқудаги Ҳусайн амакининг олдига яқинлашди. Мақсади уйқудаги кишининг ичига заҳарни пуфлаб ўлдириш ва пулларини ўзлаштириш эди. У энгашиб заҳарни пуфлашни бошлаган ҳам эдики, тўсатдан Ҳусайн амаки аксириб юборди. Қамишдаги заҳарнинг барчаси катта тезликда ярамас қароқчининг оғзига қайтиб кирди. Унинг ёмонлиги ўз бошига етди. Зеро, Пайғамбаримиз соллаллоҳу алайҳи васалламнинг айтган ушбу ҳадислари нақадар ҳақиқат:\n“من ضارّ ضارّ الله به“\n“Бошқаларга зарар берадиган кишига Аллоҳ ҳам зарар беради”.\nОлдингиИмом Сулаймон ЖамзурийКейингиБУ ЙИЛГИ РАМАЗОН…


Тошкентга Испаниядан тезюрар поезд олиб келинди\n“Ўзбекистон темир йўллари” давлат ҳиссадорлик компаниясининг матбуотга билдиришича¸ Испаниянинг PATENTES TALGO S.L ширкати томонидан ишлаб чиқарилган илк “Афросиëб” тезюрар поезди Ўзбекистонга етиб келган. Мазкур поездларга Тошкент-Самарқанд ўртасида тезюрар поездлар қатновини йўлга қўйиш лойиҳаси доирасида буюртма берилган.\n“Ўзбекистон темир йўллари” ширкатининг ўз маблағи¸ ҳамда Ўзбекистон қайта қуриш ва тараққиëт жамғармаси ажратган кредит ҳисобига молиялаштирилган мазкур лойиҳа доирасидаги иккинчи Talgo-250 поездининг сентябр ойида Ўзбекистонга келиши белгиланган.\nШиркат маъсулларининг айтишича¸ икки локомотив¸ саккиз йўловчи вагони ҳамда бир ресторан вагондан иборат испан поезди соатига энг кўп 250 км. тезликда йўл юради. Айтилишича¸ Ўзбекистон мустақиллигининг 20 йиллиги арафасида йўлга қўйилиши кутилаëтган янги поезд Тошкент-Самарқанд ўртасидаги 344 километрлик масофани икки соат ичида босиб ўтади.


Тошкентдаги 77 та мактабда ўқувчилар орасида коронавирус инфекцияси аниқланган - YANGILIK .RU yangilik.ru\nТошкентда йил бошидан бери юздан ортиқ ўқувчиларда коронавирус инфекцияси аниқланган. Бу ҳақда Тошкент шаҳар Санитария-эпидемиология хизмати (СЭХ) бошлиғи Малика Қудратхўжаева томонидан 13 март куни шаҳар Соғлиқни сақлаш бош бошқармаси бошлиғи Анвар Алимовга чиқарилган хатда маълум қилинган.\nХатнинг бир қисмида «жорий йилнинг ўтган даври мобайнида» Тошкент шаҳрида 181 нафар мактаб ўқувчисида коронавирус инфекцияси аниқлангани ҳақида сўз боради. Хатнинг бошқа бир қисмида эса «шаҳар бўйича 77 та умумтаълим мактабларининг 150 нафар ўқувчисида» касаллик қайд этилгани ҳақида сўз боради. Шунингдек, хатда бир қатор мактаблар кесимида касалланган ўқувчи ва ўқитувчилар сони очиқланган бўлиб, унда жами 90 нафар ўқувчининг мактаблари кўрсатиб ўтилган. Жумладан,\n308-мактабларнинг 2 нафардан ўқувчиларида;\nВИДЕО : Тошкент шаҳрида карантин талабларига риоя қилиниши қатъий назоратга олиниши тўғрисида хабар берилди.


UzAuto Motors Tahoe, Traverse, Trailblazer ва Equinoxни ишлаб чиқармайди, импорт қилади\n21 апрел 2021, Тошкент вақти: 22:28\nUzAuto Motors 2019 йил охирида тақдимотини ўтказган тўрт русумдаги автомобилнинг барчаси хориждан импорт қилинади. Tahoe ва Traverse АҚШдан, Trailblazer Таиланддан, Equinox эса Хитойдан келтирилади.\nБу ҳақда "Ўзавтосаноат" расмийлари 6 январда ўтказилган матбуот анжуманида баёнот бергани тўғрисида kun.uz хабар қилди.\nБиз бу автомобилларни олиб киришимиздан мақсад нима? Биласиз, 40 минг доллардан қиммат бўлган автомобилларга божлар туширилгандан сўнг, ташқи бозордан айнан шу сегментдаги автомобиллар кириб келишни бошлади. Шу сегментдаги BMW автомобилларининг кириб келиши 2019 йилда бир йил олдингига нисбатан 400 баравар, Toyota 200 бараварга ошган. Шуни ўрганиб чиққанимиздан сўнг, биз шу Toyota ва дунёдаги бошқа корхоналар билан рақобат қилиш стратегиясини ишлаб чиқдик. Биринчи босқичда биз тайёр ҳолда автомобилларни бозордаги талабни ўрганиш учун олиб киряпмиз.\nСтратегиямизга асосан, агар шу автомобилларимиз билан бозорда ўрнимизни топа олсак, сотувлар кўлами ишлаб чиқариш даражасига етганидан кейин, биз инвестицияларни жалб қилган ҳолда бу автомобилларни албатта ишлаб чиқарамиз», – деган «Ўзавтосаноат» АЖ Савдони ривожлантириш бошқармаси бошлиғи Шуҳрат Мирсамуков.\n2019 йил давомида 40 минг доллардан юқори «иномарка»ларни Ўзбекистонга божсиз олиб кириш тартиби амал қилди, аммо 2020 йилдан бошлаб аввалгидек четдан келтирилаётган автомобилларга двигатель ҳажмига қараб бож солинмоқда.